ועדת החוץ והביטחון, כנסת 19, פרוטוקול מספר 4, 2014-04-27 11:30

אברהם מיכאלי: בוקר טוב כולם.

אברהם מיכאלי: יותר נכון כבר צהריים, שעת חצות כבר.

אברהם מיכאלי: הנני מתכבד לפתוח ישיבה נוספת של ועדת המשנה לעניין המקב על צווים שזיקתם לעניין הכרזת מצב חירום במדינה.

אברהם מיכאלי: חברות וחברים שנמצאים פה כבר מתורגלים במעקבים האלה, אבל אני כבר היום מצפה מכולם להגיד לי שהמעקב הזה הולך להסתיים.

אברהם מיכאלי: אנחנו הולכים להוריד את כל הסוגיות האלה של הארכת מצב חירום לצורך הזה מעל סדר היום ועוד מעט נעבור פריט-פריט.

אברהם מיכאלי: ביקשתי שכמה מנכ"לי משרדים יופיעו היום כי לצערי לא קיבלתי תשובות למכתבים ששלחנו אליכם.

אברהם מיכאלי: הצוותים מופיעים מטעמכם, מטעם כל מיני משרדים, אבל אני מרגיש שאין להם הרבה מה להוסיף על מה שהם אמרו לי עד עכשיו ולכן המובילים במשרד חייבים לקבל החלטות מה הם רוצים, לאן הם רוצים להגיע.

אברהם מיכאלי: נתחיל משרד-משרד וניגע בסוגיות שקשורות לכל משרד.

אברהם מיכאלי: אני רוצה לדעת מה המצב.

אברהם מיכאלי: אני מברך את מנכ"ל משרד התחבורה שנמצא פה אתנו, מר עוזי יצחקי.

אברהם מיכאלי: נפתח בכם היום, משרד התחבורה, כי יש 6 צווים שקשורים בשני נושאים שעדיין לא קיבלנו תשובות עליהם.

אברהם מיכאלי: לצערנו, גם לא עדכנתם מה קורה עם זה, אפילו ששלחנו לכם כמה מכתבים.

אברהם מיכאלי: זה לא מקובל עלי שהכנסת לא תקבל תשובה ממשרד ממשלתי.

אברהם מיכאלי: זה דבר שלא נאה ולא יאה ולא מקובל.

אברהם מיכאלי: אני מקוו שיש הסבר טוב לזה שתשובות לא נשלחו.

אברהם מיכאלי: אנחנו מתכבדים בך היום ישירות, אז בוא בבקשה.

אברהם מיכאלי: עידו, תתחיל לפרט לנו, בבקשה, במה אנחנו מדברים.

עידו בן-יצחק: הנושאים הראשונים קשורים בצווים של כלי השיט.

עידו בן-יצחק: כלי שיט קטנים המסיעים נוסעים בשכר וסיווג בטיחותי של אֳנִיּוֹת נוסעים.

עידו בן-יצחק: נושאים שאמורים להיות מוחלפים בתקנות.

עוזי יצחקי: אני רוצה להודות לוועדה.

עוזי יצחקי: גם אנחנו במשרד התחבורה רואים חשיבות גדולה מאוד לביטול אותם צווים.

עוזי יצחקי: זה באמת שייך לשנים קודמות.

עוזי יצחקי: אנחנו חושבים וסבורים שהמהלך הזה לעגן את כל הפעילות הענפה מאוד של המשרד בתקנות ובחוק הוא תהליך מבורך וגם טוב לנו.

עוזי יצחקי: לגבי ההתייחסויות.

עוזי יצחקי: פנייה אחת או שתיים שהגיעו אלי, אני זוכר שהגבנו בינואר ובפברואר.

עוזי יצחקי: הבנתי שהייתה איזו סוגיה עם הלשכה המשפטית אצלנו, אבל מתברר שהייתה אי-הבנה.

עוזי יצחקי: יושב פה הרצל מהלשכה המשפטית שיכול אולי אחרי זה להגיד כמה מילים.

עוזי יצחקי: אבל כל תשובה לוועדות הכנסת, לחברי הכנסת, מטופלת באופן אישי ומתקבלת – אנחנו מקפידים על העניין הזה – בזמן סביר ואישית שר או מנכ"ל חותמים על תשובות לחברי כנסת ולוועדות.

עוזי יצחקי: עד כה המשרד ביטל כ-10 צווי פיקוח על מצרכים ושירותים: דמי שימוש כלי רכב, גרירת כלי רכב וחילוצו, הסעות באוטובוסים ומוניות, הסעות מיוחדות באוטובוסים, שירותים בנתב"ג, כלי צמ"ה ועוד.

עוזי יצחקי: את מה שציינתם לגבי הנמלים והספנות, יש אכן שני צווים: צו סיווג בטיחותי של אֳנִיּוֹת נוסעים וכלי שיט קטנים.

עוזי יצחקי: אנחנו פועלים לאשר את הנוסח מול הגופים הביטחוניים, אנחנו עושים עבודה בעניין הזה, להתאים בעיקר את הסמכויות שמוקנות לכל אחד בדין.

עוזי יצחקי: יש פה הרבה עניין של טיפול בגבולות אחריות וסמכויות של כל אחד מהגופים.

עוזי יצחקי: קיבלנו הערות של משרד המשפטים בעניין הזה ואני קבעתי פרק זמן של כחודשיים לסיום העניין הזה.

אברהם מיכאלי: כן, מר יצחקי, אבל כבר בפברואר קיבלתם תשובה ממשרד המשפטים.

עוזי יצחקי: היו הרבה הערות, לכן - - -

אברהם מיכאלי: כמה הערות?

אברהם מיכאלי: עורכת הדין גאל, כמה הערות העברתם?

אברהם מיכאלי: בקילו?

אברהם מיכאלי: בחצי קילו?

עוזי יצחקי: היו הרבה.

עוזי יצחקי: כמה הערות היו?

הרצל רבניאן: אני לא זוכר את המספר אבל היו הרבה.

עוזי יצחקי: היו הרבה.

אברהם מיכאלי: הרצל כבר ותיק אצלי, הוא מכיר כבר את התגובות שלי על הדבר הזה.

אברהם מיכאלי: אני יודע כמה אתה כמנכ"ל והשר דוחפים דברים מאוד גדולים, אתם מזיזים הרים.

אברהם מיכאלי: אני מתכוון לזה ברצינות, מי שלא מכיר את השר ולא מכיר את העבודה שלכם, אתם מזיזים הרים.

אברהם מיכאלי: אין שום סיבה שהתקנות האלה כבר שנים אנחנו מטפלים בהן מולכם.

אברהם מיכאלי: חברים, אני לא יכול לעלות על בימת הכנסת ולהסביר אתכם, למה בגלל משרד התחבורה אני מבקש מחברי הכנסת לאשר מצב חירום במדינה.

אברהם מיכאלי: כל הממשלה הזאת נראית מגוחכת: חודשיים, שלושה, ארבעה חודשים לא מצליחים להביא תקנות לכנסת.

אברהם מיכאלי: אני לא מבין את זה.

עוזי יצחקי: בשל העובדה שמדובר בתיאום עם גופים ביטחוניים ואני מכיר את זה גם מתחומים נוספים, לצערי, התיאום אתם מאוד קשה, מאוד מפורט.

עוזי יצחקי: אני חושב אנחנו נשלים את זה בתוך כחודשיים.

אברהם מיכאלי: חבר הכנסת מקלב, בבקשה.

אברהם מיכאלי: אני מבקש, מר יצחקי - - -

עוזי יצחקי: אם כמובן נצליח לפני – הרצל, בוא - - -

אברהם מיכאלי: רגע, רגע.

אברהם מיכאלי: האמן לי, לא סתם ביקשתי שתהיה פה אתנו היום.

אברהם מיכאלי: הייעוץ המשפטי של כל משרד ומשרד, אני כל-כך מעריך ומכבד אותו כי לכל ישיבה שהם באים פה הם מזיעים - -

עוזי יצחקי: הם צריכים את הגיבוי - - -

אברהם מיכאלי: - - הם מזיעים פה בתירוצים שהם לא מאמינים בהם.

אברהם מיכאלי: אני אומר לך, ועדת הכנסת היא רחמנית כלפיהם, אם היו מופיעים אצל שופט בבית משפט עם טיעונים כאלה, השופט היה זורק אותם מהמדרגות.

אברהם מיכאלי: חברים, אתם לא יכולים, כמובילי המשרד, לשלוח אותם הנה והם עומדים פה ומסבירים לי תירוצים של כיתה א' במשפטים.

עוזי יצחקי: צודק.

עוזי יצחקי: זה יטופל ואני מתחייב.

אברהם מיכאלי: אני מבקש ממך, כיוון שאתה פה אתנו היום ואני מכבד אותך מאוד ואני מכבד מאוד את השר, אני מבקש את שני הדברים – עוד מעט נרחיב בנושא השני.

אברהם מיכאלי: משרד המשפטים, הם לא מעכבים לכם הערות, גם להם יש לחצים: לא רק משרדך, יש להם 15 משרדים ששולחים להם וגם אני דוחק בהם כל פעם לענות לכם תשובות במהירות כדי שתתקדמו.

אברהם מיכאלי: אם יש בעיה – שים אותה על השולחן.

אברהם מיכאלי: אם אין בעיה - - -

עוזי יצחקי: לא, לא.

עוזי יצחקי: אני לא חושב - - -

אברהם מיכאלי: זה סדר העדיפות, רבותי, לכם במשרד, אני מאמין שיש לכם מספיק צוותים.

אברהם מיכאלי: אם אין לכם צוותים, מצדי תגייסו עוד צוות בשביל הפתרון הזה.

אברהם מיכאלי: אנחנו צריכים ב-12 במאי לעלות על בימת הכנסת ולשכנע את חברי הכנסת בשבילכם, שהצו הזה לא יבוטל.

אברהם מיכאלי: אם הצו הזה יבוטל – מה תעשה?

עוזי יצחקי: אנחנו נודיע באמת את פרק הזמן - - -

אברהם מיכאלי: אני רוצה פרק זמן מוגדר, קח שבוע ימים, בסדר?

אברהם מיכאלי: עד ל-4 במאי.

אברהם מיכאלי: ב-4 במאי יש ישיבה גדולה של הוועדה המשותפת של ועדת חוץ וביטחון וחוקה בסוגיה הזאת בדיוק.

אברהם מיכאלי: גם שם תדרשו - - -

עוזי יצחקי: תוך שבוע - - -

אברהם מיכאלי: אני רוצה עד יום ראשון הבא.

עוזי יצחקי: ביום ראשון הבא נודיע.

אברהם מיכאלי: אתם תודיעו בוועדה מה לוח הזמנים הסביר, אני קורא לזה סביר – לא חודשים – שתביאו את התקנות האלה.

אברהם מיכאלי: אגב, מה יקרה בכנסת?

אברהם מיכאלי: אני מבטיח לך, יהיו ויכוחים גם על התקנות, חלק כזה וחלק אחר.

אברהם מיכאלי: אני מכיר את התקנות.

עוזי יצחקי: יש פה גם הרבה גורמים.

אברהם מיכאלי: נכון.

אברהם מיכאלי: יש תקנות שונות שלכם שאני שהיום שוכבות – במקרה, אנחנו מכירים בוועדת חוקה יש לנו תקנות שיש עליהן ויכוח עם הדייגים כבר 3 שנים, 4 שנים.

אברהם מיכאלי: אנחנו ערים לכך שגם הכנסת תעבוד על התקנות האלה זמן נוסף, אבל את זה אני לא סופר לכם כאיחור.

אברהם מיכאלי: איחור אני סופר לכם להגשה.

אברהם מיכאלי: תן לי להאשים את הכנסת – אני אטפל בזה.

אברהם מיכאלי: זו הסוגיה הראשונה.

עוזי יצחקי: בסדר גמור.

עוזי יצחקי: מאה אחוז.

אורי מקלב: מה סיכמת, אדוני?

אברהם מיכאלי: עד יום ראשון הם מביאים לנו לוח זמנים ריאלי כדי לסיים את זה.

אברהם מיכאלי: הם התקדמו די יפה בכמות הגדולה שהייתה להם, נשארו להם עכשיו 6 צווים בשני נושאים.

עוזי יצחקי: אני רוצה לציין, כבוד יושב-ראש הוועדה, שעכשיו חזרתי מוועדת הכלכלה, יצאת משם באמצע דיון על חוק שירותים לרכב.

עוזי יצחקי: הוועדה הומה וגדושה מבעלי עניין ואינטרסים.

עוזי יצחקי: אנחנו שם נעביר את חוק שירותים לרכב ונבטל 5 צווי פיקוח בבת אחת.

עוזי יצחקי: אנחנו אמונים על העניין וברגע שזה יגיע – זה יבוצע.

עוזי יצחקי: דבר נוסף הוא פיקוח על כלי שיט - - -

אברהם מיכאלי: זה לא דבר אחד – יש 4 צווים.

עידו בן-יצחק: לא, לא.

עידו בן-יצחק: זה בנפרד.

עוזי יצחקי: זה בנוסף, כן.

אברהם מיכאלי: כן, עידו, גם פה אותו דבר.

עוזי יצחקי: אנחנו רוצים להפיץ, אני אודיע עד מתי, תזכיר חוק.

עוזי יצחקי: הייתה ישיבה לפני שבועיים במשרד המשפטים בהשתתפות נציגים של חיל הים, משרד התחבורה, משטרת ישראל וכל גורמי משרד המשפטים.

עוזי יצחקי: חלה התקדמות בניסוח החוק.

עוזי יצחקי: נפיץ תזכיר חוק - - -

אברהם מיכאלי: תזכיר חוק זה אומר שעוד שנה אין לנו מה לדבר.

עוזי יצחקי: לא.

עוזי יצחקי: בתזכיר החוק נקבע זמן.

גאל אזריאל: הכוונה היא לחוק הספנות, אם אני לא טועה.

עוזי יצחקי: פיקח על כלי שיט.

עוזי יצחקי: חוק הספנות.

אברהם מיכאלי: לפי ההיגיון של התזכיר, עד שזה יטייל בכל משרדי הממשלה - - -

גאל אזריאל: אני רוצה להוסיף בנושא הזה.

גאל אזריאל: מדובר - - -

עוזי יצחקי: סליחה, אני לא מכיר אותך.

גאל אזריאל: אני מייעוץ וחקיקה במשרד המשפטים.

אברהם מיכאלי: היא ממשרד המשפטים, תפוס אתה יחסים טובים כי היא - - -

עוזי יצחקי: עם משרד המשפטים יש לנו יחסים מצוינים.

גאל אזריאל: החקיקה של חוק הזה היא באמת מסובכת והיא מורכבת מהרבה שאלות שקשורות לביטחון המדינה במים הטריטוריאליים והחוץ-טריטוריאליים.

גאל אזריאל: בחצי שנה האחרונה הגענו למסקנה שכדאי שאנחנו נהיה מעורבים במשרד המשפטים כבר בשלבים הראשוניים.

גאל אזריאל: בדרך כלל אנחנו לא עושים את זה – אנחנו מחכים שהמשרד יגבש את המדיניות ואחר כך יבוא אלינו.

גאל אזריאל: הנושא הוא כל-כך מורכב ונראה שהוא מערב כל-כך הרבה בעיות ושאלות משפטיות, שהגענו למסקנה שיש מקום כבר לעשות דיונים עם כל הגורמים הרלוונטיים במשרד המשפטים.

גאל אזריאל: הגורמים האלה, המקצועיים, שמטפלים בזה, בכלל עובדים בחיפה.

גאל אזריאל: הם באים למשרד המשפטים.

גאל אזריאל: הם באו, כמו שמנכ"ל משרד התחבורה אמר, לפני פסח לדיון בנושא אחרי שכבר לפני חצי שנה היה עוד דיון, הבנו - - -

אברהם מיכאלי: לפני חצי שנה היה דיון.

גאל אזריאל: אני יודעת.

אברהם מיכאלי: אז מה?

אברהם מיכאלי: המרחק בין חיפה לירושלים הוא חצי יום, לא חצי שנה.

גאל אזריאל: יש גם צורך לשעורי בית בתוך המשרד.

גאל אזריאל: אנחנו מוסיפים את המסקנות של משרד המשפטים ומנסים לתרום בנושא, אבל עיקר העבודה הוא של משרד התחבורה ושל הצבא.

גאל אזריאל: בגלל שהבנו שיש צורך בהתערבות שלנו כבר בשלבים האלה, קבענו עוד שני דיונים של ימים שלמים בחודש הקרוב, זה מאוד יוצא מן הכלל מהבחינה הזאת, עם הרבה גורמים שיבואו למשרד המשפטים ליום שלם של דיונים פעמיים בחודש הקרוב.

גאל אזריאל: אנחנו מאוד מקווים שזה יאפשר לחקיקה להתקדם.

אברהם מיכאלי: מה ההערכה שלך אחרי שמגבשים נוסח תזכיר?

אברהם מיכאלי: אתם יחד עם משרד התחבורה יכולים לתת לי לו"ז אופטימי שתוך חודש-חודשיים יהיה גמר סיבוב התזכיר?

גאל אזריאל: לא נראה לי.

אברהם מיכאלי: אז את מבינה כרגע איפה אני נמצא?

אברהם מיכאלי: שנים אני מנהל אתם משא ומתן לקדם את החוק.

אברהם מיכאלי: אמרו לי שמקדמים כבר לפני 4 שנים.

גאל אזריאל: נכון.

אברהם מיכאלי: זאת לא אשמתך, עוזי, אז לא היית במשרד התחבורה.

עוזי יצחקי: הייתי, אבל לא מנכ"ל.

עוזי יצחקי: אני כבר 20 שנה במשרד.

אברהם מיכאלי: תראה באיזה מצב מגוחך אני נמצא כרגע: אני צריך להסביר על המאמץ שאתה עושה בשבוע או בשבועיים האחרונים, מה קרה ב-4 שנים.

אברהם מיכאלי: אני סופר את כל ה-4 השנים, אני לא סופר רק את השבועיים האחרונים.

עוזי יצחקי: אנחנו באמת נעשה - - -

אברהם מיכאלי: גברת גאל יושבת אתי כבר 4 שנים פה.

גאל אזריאל: 5 שנים, נראה לי.

עוזי יצחקי: נחזק ביחד כוחות - - -

אורי מקלב: אדוני היושב-ראש, כשהחוק הזה יתקדם, מה הוא יבטל?

אורי מקלב: רק צו אחד?

גאל אזריאל: זה יבטל חוק להארכת תקנות שעת חירום.

אברהם מיכאלי: זה צו כבד, לפי מה שאומרים לי.

עוזי יצחקי: צו כבד מאוד.

גאל אזריאל: זה לא צו פיקוח.

אורי מקלב: ועוד צווים אחרים?

גאל אזריאל: לא.

עוזי יצחקי: זה חוק – לא צו.

אברהם מיכאלי: כל הסיפור של טריטוריות, בינלאומי.

אורי מקלב: כל הנושא של פיקוח על כלי שיט.

אברהם מיכאלי: משרד הביטחון גם בתמונה, לא?

עוזי יצחקי: כן.

אורי מקלב: למשל, סיווג ביטחוני - - -

גאל אזריאל: הצבא בתמונה.

עידו בן-יצחק: זה כולל את ההיבטים היותר ביטחוניים, עד כמה שאני מבין.

אורי מקלב: ביטחוניים או בטיחותיים?

גאל אזריאל: ביטחוניים.

גאל אזריאל: זה חוק שמאפשר למדינה את הכלים ואת כל הוראות הביטחון בימים שמסביב למדינת ישראל.

ישי יודקביץ: בחירום לאנייה לנסוע צפונה, דרומה, שמאלה – כל הדברים האלה.

אברהם מיכאלי: חברים, ברגע שאומרים ביטחון, אני לא עומד דום.

אברהם מיכאלי: אני מכבד.

גאל אזריאל: זה חוק מסובך.

אברהם מיכאלי: אחרי שקידמנו פה את החוק הכבד, שאנחנו מתגאים שבגלל הלחץ שלנו הוא התקדם - - -

ישי יודקביץ: זה כלי של משרד התחבורה לחירום.

אברהם מיכאלי: נכון שבוועדת חוקה זה לא מתקדם בקצב שהיו רוצים, אבל, חברים, למשרד התחבורה גם מותר לבקש חוק שהוא מורכב ומסובך ושיעזרו להם לקדם את זה.

אברהם מיכאלי: זה מה שאני רוצה.

אברהם מיכאלי: כרגע פתחנו את זה כי - - -

גאל אזריאל: כמו שהצעת חוק המאבק בטרור לקחה שנים רבת במשרד המשפטים עד שהתבשלה להצעת חוק.

אברהם מיכאלי: גם זה שנים רבות.

גאל אזריאל: אני יודעת.

גאל אזריאל: אנחנו באמת עושים כל מאמץ כדי לקדם את זה, אבל צריך להיות מודע שזה לא החלפה של צו פיקוח בנושא שולי או קטן יחסית – אלה באמת הוראות שנותנות למדינה את הכלים להתמודדות עם כל מיני - - -

אברהם מיכאלי: אני חייב לקבל פה לו"ז.

אברהם מיכאלי: אם לא עכשיו, אז ביום ראשון הקרוב.

אברהם מיכאלי: בוועדה הרחבה שיושבת אני אמור להגיד: רבותי, עשינו מאמצים, אבל לא הולך.

אברהם מיכאלי: למה?

אברהם מיכאלי: ככה.

אברהם מיכאלי: אני צריך לקבל לו"ז.

אברהם מיכאלי: את אומרת שבחודש הקרוב יהיו שני דיונים חשובים שיכולים לתת גם תמונה יותר ברורה לאן זה הולך.

אברהם מיכאלי: לפי מה שאני מבין, יכול להיות בהחלט שבתחילת החודש הבא אנחנו כבר נדע, אחרי שתי הישיבות הגדולות שיהיו לכם, מה הלו"ז הריאלי של ההתקדמות.

אברהם מיכאלי: יש תזכיר, אין תזכיר, יהיה תזכיר.

גאל אזריאל: כדי לעמוד על הדיוק, הופץ תזכיר כבר ב-2008 בנושא הזה.

עוזי יצחקי: ב-2007 אפילו.

גאל אזריאל: מאז היו כל מיני שינויים והבנות שמה שכתוב בתזכיר זה לא בדיוק מה שהגורמים המקצועיים רוצים שיהיה, ככה שצריך לעבד את זה שוב ולעבוד על זה בצורה יותר מדויקת.

גאל אזריאל: לדעתי יהיה צורך לשוב ולהפיץ תזכיר, לכן נכון שזה לא מאוד משפיע שהייתה כבר הפצת תזכיר.

גאל אזריאל: אנחנו עושים כל מאמץ כדי לסייע למשרד התחבורה להתקדם.

גאל אזריאל: אני לא יכולה לתת - - -

אברהם מיכאלי: אין מילה כזאת "כל מאמץ" כי כל מאמץ אומר שמעכשיו עד יום ראשון, חוץ משבת וחג שאין לכם באמצע, חוץ מיום השואה הערב, תעבדו רצוף.

אברהם מיכאלי: אי אפשר לקבל את ההסברים האלה פה אחרי שנים שאני מבקש מכם לקדם את זה.

אברהם מיכאלי: אתם ומשרד התחבורה ומשרד הביטחון, אין גיוס חירום אצלכם בקידום של הדברים האלה.

אברהם מיכאלי: זאת התחושה הלא-טובה שלי.

אברהם מיכאלי: חוק חשוב, מאוד חשוב – אם הכנסת מחליטה שלא מאריכים את הצווים האלה, מה תעשו?

אברהם מיכאלי: איך תסתדרו?

אברהם מיכאלי: הרי לא יהיה לכם חוק ולא צו.

אברהם מיכאלי: זאת התחושה שאין לכם: אתם חושבים שהכנסת מאשרת אוטומטית.

אברהם מיכאלי: אני אומר לכם שהכנסת לא הולכת לאשר אוטומטית, כולל אם לראש הממשלה יהיה משבר בקואליציה.

אברהם מיכאלי: מה תעשו?

אברהם מיכאלי: אתם לא מבינים.

אברהם מיכאלי: הדבר הזה נמרח יותר מדי שנים כבר, לא שבועות ולא חודשים, שנים.

אברהם מיכאלי: אני רוצה ביום ראשון הקרוב, בישיבה הרחבה של הוועדה המשותפת, תבואו ותתנו הערכה מהסוג הזה שיש סיכוי שבסוף החודש תדעו לו"ז יותר ברור.

גאל אזריאל: מובן שלמשרד המשפטים אין יכולת לתת הערכה.

עוזי יצחקי: אנחנו ניתן הערכה.

אברהם מיכאלי: גברת גאל, אני לא מפיל עליך כרגע את התיק.

גאל אזריאל: אני יודעת.

אברהם מיכאלי: אני אומר למר יצחקי ששיתוף הפעולה שלכם הוא נפלא עד היום.

אברהם מיכאלי: אני יודע שאתם באמת עוזרים, אבל אתם לא יכולים לעשות במקומם.

אברהם מיכאלי: לכן כל מי שקשור בזה, אם יש שתי ישיבות בחודש הזה זה טוב, אבל אם הייתם שואלים אותי, כשר וכמנכ"ל לא הייתי ישן בלילה כשאתם בסכנה שמחר מישהו יבטל לכם את הצו הזה פה בכנסת ואז תישארו בלי כלום.

אברהם מיכאלי: מה תעשו?

אברהם מיכאלי: אם הצו הזה יבוטל, אני מבטיח לך, כמו שאני מכיר את שר התחבורה, הוא לא היה נותן לכם חופש שבוע מהמשרד והייתם גומרים את החוק הזה.

אברהם מיכאלי: לכן, חברים, אתם רואים שיש פתרון בידכם.

אברהם מיכאלי: מה הנושא השלישי?

עוזי יצחקי: עוד שלושה צווי פיקוח נוספים של מצרכים ושירותים שהוצאו מכוח חוק הפיקוח על מצרכים שירותים ושבאמת אנחנו צריכים להסדיר אותם בחוק ובפקודת התעבורה: פיקוח על הרכבל, פיקוח על המונים במוניות ופיקוח על השכרת רכב.

עוזי יצחקי: דווקא הנושא השלישי התקדם מאוד בתקופה האחרונה.

אברהם מיכאלי: מה זה "הסעה, סיור, הסעה מיוחדת"?

עוזי יצחקי: זה השכרת רכב.

אברהם מיכאלי: הכול ביחד?

עוזי יצחקי: כן.

עוזי יצחקי: בזה דווקא התקדמנו והעברנו למשרד המשפטים נוסח.

עוזי יצחקי: יש כמה הערות – אנחנו נקיים עוד - - -

אברהם מיכאלי: שוב, זה סיפור מ-10 בפברואר:

אברהם מיכאלי: ההערות הגיעו אליכם ואני לא יודע - - -

עוזי יצחקי: נכון.

עוזי יצחקי: בעניין הזה עשיתי דיון אצלי עם הרשות הארצית לתחבורה ציבורית.

עוזי יצחקי: גם את זה אני אעביר עד יום ראשון ואני אגיד עד מתי אנחנו מסכמים את העניין הזה.

עוזי יצחקי: פיקוח על מונים - - -

אברהם מיכאלי: אני מבין שהכול יחד?

עוזי יצחקי: כן.

עוזי יצחקי: עניין הרכבת קצת יותר מורכב והרבה שאלות התעוררו.

עוזי יצחקי: לא פשוט.

עוזי יצחקי: בכלל התעוררה שאלה בשבוע האחרון אם זה כלי תחבורתי או לא.

עוזי יצחקי: ראש עיריית חיפה אומר: עכשיו תיתן לי 285 מיליון שקל לעשות רכבל ממרכזית לב המפרץ לטכניון ולאוניברסיטת חיפה.

עוזי יצחקי: לא פשוט.

עידו בן-יצחק: אתם עדיין כורכים את שלושת הנושאים יחד?

עוזי יצחקי: נכון לעכשיו כן.

עוזי יצחקי: אבל אני אראה איך אני יוצא מהמורכבות הזאת.

עוזי יצחקי: אני אודיע עד יום ראשון את לוחות הזמנים.

אברהם מיכאלי: גברת גאל, אתם מעודכנים בכל ההתכתבויות האלה?

גאל אזריאל: רפרנטים שעובדים עם משרד התחבורה, עובדים אתם על הנושאים האלה.

גאל אזריאל: בחלק מהנושאים היו כבר ישיבות על תחילת מדיניות או רצון של מדיניות של משרד התחבורה והיו הערות של משרד המשפטים.

גאל אזריאל: בחלק מהן, כמו שמנכ"ל משרד התחבורה ציין בעצמו, יש התלבטות מקצועית בתוך משרד התחבורה לגבי הדרך שרוצים לבחור בה.

אברהם מיכאלי: כן, אבל מתי מסיימים את ההתלבטויות האלה?

אברהם מיכאלי: צריך להכריע.

עוזי יצחקי: חוץ מהרכבל, אנחנו יותר מגובשים - - -

אברהם מיכאלי: חוקים מכריעים בסוף, חוקים.

עוזי יצחקי: יכול להיות שאת הרכבל אנחנו נחריג ואנחנו נראה מה לעשות.

גאל אזריאל: קודם כל, מדובר בשאלות של מדיניות לפני שמגיעים למשפט.

עוזי יצחקי: אם זה כן תחבורה, לא תחבורה – זאת שאלה בעייתית מאוד.

אברהם מיכאלי: מר יצחקי, אני מכל הלב רוצה להיות כבר אחרי כל הוויכוחים האלה.

עוזי יצחקי: גם אנחנו.

אברהם מיכאלי: יש לך עוד מה לעשות חוץ מלהתעסק בדברים האלה.

אברהם מיכאלי: מצד שני, אני אומר שזה חייב להיכנס לסדר עדיפות עליון אצלכם.

אברהם מיכאלי: לא הצלחתי לקבל מכם עד עכשיו תחושה, חוץ מזה שהרצל הופיע פה כל פעם והסביר מה הוא יכול עשות – הוא לא יכול לעשות מעבר לזה כולם.

אברהם מיכאלי: הרצל הוא לא שר בפועל, הוא שר בתואר.

אברהם מיכאלי: נכון, הרצל?

אברהם מיכאלי: אני מבקש שביום ראשון הקרוב תהיו פה בישיבה.

אברהם מיכאלי: אתם תתנו לוועדה הרחבה הסברים לכל מה שאני שואל היום, לכן הקדמתי את הישיבה הזאת בכמה ימים כדי שניתן לכם כמה ימים להתארגן לקראת הישיבה הגדולה.

אברהם מיכאלי: צריך לבוא עם תשובות משכנעות כדי שחברי כנסת יחליטו איך להמליץ לכנסת.

אברהם מיכאלי: הוועדה הרחבה ממליצה לכנסת מה לעשות עם הצווים השונים של המשרדים השונים.

אברהם מיכאלי: לכן אני מבקש ממך מעורבות אישית שלך למעקב.

אברהם מיכאלי: אנחנו עושים כרגע על כל אחד ואחד מהדברים האלה.

אברהם מיכאלי: אתה יודע איך לדרוש מהפקידים שלך לעשות מאמצים עליונים כדי לסיים את הטיפול.

אברהם מיכאלי: בסדר?

עוזי יצחקי: מאה אחוז.

אברהם מיכאלי: חבר הכנסת מקלב?

אורי מקלב: אני מסכים אתך.

אורי מקלב: גם המנכ"ל מסכים אתך.

אברהם מיכאלי: יש עוד צווים שלא קשורים כרגע בעיכובים שלכם.

אברהם מיכאלי: אנחנו מטפלים בזה מול ועדות כנסת.

עוזי יצחקי: יש בוועדת הכלכלה חוק שירותי רכב שמתקדם מאוד.

אברהם מיכאלי: יש שני נושאים.

עוזי יצחקי: יש גם את תקנות שירותי ההובלה.

עוזי יצחקי: הבטיחה לי מנהלת הוועדה, לאה ורון, שהיא תכניס את זה.

אברהם מיכאלי: אתה רואה שאני לא שואל אותך על זה שאלות.

אברהם מיכאלי: על זה אני אשאל את פרופסור ברוורמן.

עוזי יצחקי: הם עוזרים.

עוזי יצחקי: ועדת הכלכלה היא עשר באמת.

עוזי יצחקי: אין שום טענה.

אברהם מיכאלי: פרופסור ברוורמן יעשה מה שצריך לעשות.

אברהם מיכאלי: כמו שבזמנו רציתם להתקדם בדירוג של פיקוח על הטיס - -

עוזי יצחקי: בטיחות התעופה.

אברהם מיכאלי: - - וועדת הכלכלה פתרה את זה בצורה מכובדת עם ועדת משנה שהקימו, והיום אתם משודרגים.

אברהם מיכאלי: משרד התחבורה מתגאה בזה שהיום אנחנו בין המדינות המובילות בעולם, נכון?

עוזי יצחקי: כן.

אברהם מיכאלי: גם על זה צריך לחשוב בצורה כזאת שזה סדר עדיפות עליון.

אברהם מיכאלי: אין מה לעשות.

עוזי יצחקי: בסדר גמור.

עוזי יצחקי: יבוצע.

עוזי יצחקי: תודה רבה.

עוזי יצחקי: אנחנו נודיע עד יום ראשון.

עוזי יצחקי: אנחנו נזמן כבר השבוע דיון.

עוזי יצחקי: תודה.

אברהם מיכאלי: בהצלחה.

אברהם מיכאלי: מי נמצא אתנו ממשרד החקלאות?

אברהם מיכאלי: שלום.

אברהם מיכאלי: הבנתי את הבעיה שיש לך אבל לא נחזיק אותך חצי שעה.

אברהם מיכאלי: אל תדאגי.

אברהם מיכאלי: יש לנו שני נושאים או שמדובר בשני צווים בסך הכול, כן?

אברהם מיכאלי: שני צווים: ייצור מספוא והסחר, נכון?

אפרת אביאני: יש כמה נושאים שהייתה בהם התקדמות מאוד-מאוד גדולה במושב הקודם של הכנסת:

אפרת אביאני: חוק הפיקוח על מזון לבעלי חיים, שאמור להחליף את צו המספוא, אושר על-ידי ועדת העבודה, הרווחה והבריאות של הכנסת במושב הקודם, זה עבר קריאה שנייה ושלישית ופורסם.

אפרת אביאני: אנחנו צריכים להתקין תקנות בתוך שנה וחצי מיום הפרסום.

אפרת אביאני: הוא פורסם ב-5 במרץ ואנחנו כבר עובדים על כתיבת התקנות ואנחנו מאמינים שאנחנו נגיש אותם במסגרת לוח הזמנים שנקבע בחוק.

אברהם מיכאלי: אתם לוקחים את כל השנה וחצי כאפשרות.

אפרת אביאני: לא, לא.

אפרת אביאני: אנחנו עובדים במרץ על זה.

אפרת אביאני: אנחנו גם לוקחים סיוע של עורך דין חיצוני בכתיבה בגלל שיש מסה מאוד-מאוד גדולה של כתיבה שם.

אפרת אביאני: אבל זה בהחלט מקודם בסדר עדיפות ראשון, אבל עדיין זה לוקח זמן כי זו יצירה של תשתית רגולטורית חדשה, מפותחת, מודרנית.

אפרת אביאני: לא מה שהיה בעבר אלא מסתכלים על מה שקורה באירופה מבחינת הפיקוח.

אפרת אביאני: יש התקדמות ולא מורידים את הרגל מהגז.

אפרת אביאני: חוק הדבש, תזכיר החוק פורסם - - -

אברהם מיכאלי: רגע, זה לא קשור לאותו חוק?

אפרת אביאני: לא.

אפרת אביאני: זה חוק אחר.

אברהם מיכאלי: אני שואל אותך על הראשון:

אברהם מיכאלי: החוק אושר בכנסת ומבחינת

אברהם מיכאלי: כם החוק קיים אבל אין לו שיניים כי אין תקנות.

אפרת אביאני: הוא לא נכנס לתוקף עד שיהיו תקנות.

אברהם מיכאלי: הכנסת התחשבה בזה ובגלל המורכבות נתנה לכם מספיק זמן להתארגן.

אפרת אביאני: נכן, אנחנו כבר התחלנו לכתוב.

אברהם מיכאלי: מה יקרה מחר אם הצו הזה יבוטל?

אברהם מיכאלי: איך תסתדרו?

אברהם מיכאלי: או שאתם כבר מקווים שהכנסת בכיס של שר החקלאות.

אפרת אביאני: לא, לא.

אפרת אביאני: ממש לא.

אפרת אביאני: אני לא חושבת שלרגע שידרנו שהכנסת - - -

אברהם מיכאלי: אני אומר לך שזה מה עלול לקרות.

אברהם מיכאלי: אחרי שיש חוק אנחנו מבקשים אורכה להתקנת תקנות?

אברהם מיכאלי: יש גם היגיון.

אפרת אביאני: אבל צריך לומר את האמת:

אפרת אביאני: אני חושבת שזה נכון לא רק לחוקים של משרד החקלאות, זה נכון לחוקים בכלל.

אפרת אביאני: ברגע שאתה מחוקק חוק, העבודה של הרגולציה לא נגמרת עד שאתה לא משלים את זה גם בתקנות.

אפרת אביאני: למרבה הצער ככה זה עובד, ככה עובדת השיטה.

אפרת אביאני: לכן, מבחינת המאמצים שמשרד החקלאות עשה, ואני חייבת לומר שגם ועדת העבודה, הרווחה והבריאות עשתה מבחינת החוק הזה, הם מאמצי על.

אפרת אביאני: היינו פה ממש בדיונים אינטנסיביים ועשינו כל מאמץ כדי לקדם את החוק הזה והוא אכן קודם.

אפרת אביאני: עכשיו, תוך כדי זה, אנחנו כבר עובדים על כתיבת התקנות וגם לוקחים סיוע במיקור חוץ.

אברהם מיכאלי: מה ההערכה הריאלית שלך שהתקנות יוגשו לכנסת?

אברהם מיכאלי: את אמרת לי שזה פורסם רק במרץ.

אפרת אביאני: נכון, זה פורסם במרץ.

אברהם מיכאלי: זה אומר שיש לכם מרוץ של שנה וחצי מבחינתכם?

אברהם מיכאלי: יש לכם שנה וחצי.

אברהם מיכאלי: את יכולה לדבר אתי על צמצום של התקופה?

אפרת אביאני: אני בטוחה שאנחנו נוכל כבר להגיש תוך שנה ממרץ כי זה כבר נכתב.

אפרת אביאני: אני לא צריכה את כל השנה וחצי אבל אני לא יכול להבטיח כי זה פשוט מארג של כמה סטים של תקנות, חלק בנושא היתרים, חלק בנושא תנאים לייצור מזון במפעלים, חלק בנושא תנאי הובלה.

אפרת אביאני: חלקם משולבים, אבל אני לא יכולה להתחייב שברגע שנגיש אותם, הכול יהיה גמור.

אפרת אביאני: אבל בהחלט זה בסדר עדיפות גבוה וזה כבר בעבודה מאוד אינטנסיבית שהתחילה עוד לפני שהחוק עבר.

אברהם מיכאלי: היום, עיקר העבודה אצלכם במשרד.

אברהם מיכאלי: עוד לא מעורב משרד המשפטים בתמונה כי עוד לא העברתם להם טיוטת תקנות אפילו.

אפרת אביאני: אנחנו עדיין בניסוחים שהתחלנו אתם עוד לפני שהחוק עבר, תוך כדי הדיונים בכנסת.

אברהם מיכאלי: המצב הוא מסובך.

אפרת אביאני: אני מבינה.

אברהם מיכאלי: תבינו שהנושא הזה של הארכת מצב חירום, אני לא יודע מה הוועדה תחליט בהמשך ולכמה זמן היא תמליץ לכנסת להאריך.

אברהם מיכאלי: אתם נופלים בגדר חוקים שמעכבים את עניין ההכרזה לעוד שנה לפחות.

אברהם מיכאלי: אני לא יודע אם הכנסת תוכל להסכים לכם בזה.

אברהם מיכאלי: תיקחו את זה בחשבון.

אברהם מיכאלי: לכן, אם לקחתם עורך דין אחד, תצטרכו לקחת 3, לא יודע כמה, כדי לעבוד על מגוון נושאים כדי לגבש את זה.

אברהם מיכאלי: אני חושב שאת תעבירי את המסר שלי היום כבר לשר החקלאות או למנכ"ל משרד החקלאות, להגיד להם: עם כל הכבוד ועם כל הרצון לעזור, הכנסת לא תיתן להם מה שאישרו בוועדה לגבי שנה וחצי, אני לא בא בטענות לוועדה, הוועדה לא הייתה ערה לזה שזה במסגרת הכרזת מצב חירום.

אפרת אביאני: כן, כן.

אפרת אביאני: הייתה ערה.

אפרת אביאני: הוועדות יודעות שזה חקיקה שמחליפה, אבל גם יודעים שתקנות לוקחות זמן.

אברהם מיכאלי: אני מציע לכם לחשוב טוב-טוב כי אני לא בטוח – אנחנו הפעם, בשונה ממצבים קודמים, אנחנו נותנים לחברי הכנסת על כל משרד ומשרד דיווח איך המשרד הזה מתפקד.

אברהם מיכאלי: השר לא ישמח שמחר הוא יראה בפרוטוקול הכנסת דיווח שהמשרד לא עובד בצורה הסבירה שאנחנו כמחוקקים רואים.

אברהם מיכאלי: לכן אני מציע שתעבירי לשר שהשנה וחצי או השנה שאתם חושבים זה זמן לא ריאלי בעיני.

אברהם מיכאלי: הוא לא ריאלי כי בהתחשב בזה שיש לכם פה לחץ של הכרזה, ואני לא יודע כמה פעמים בשנה הזאת ההכרזה תידרש, אתם לא תרגישו נוח שכל פעם יעלו לבימה ויגידו שזה בגלל משרד החקלאות או עוד שניים שלושה אחרים.

אברהם מיכאלי: רוב המשרדים כבר מתקדמים.

אברהם מיכאלי: אנחנו משבחים את עבודת - - -

אפרת אביאני: גם אנחנו מתקדמים.

אפרת אביאני: אני חושבת שמבחינת מאמצי החקיקה - - -

אברהם מיכאלי: על מה שהתקדמתם תקבלו ציון טוב.

אפרת אביאני: זה ברור לי.

אברהם מיכאלי: על מה שלא התקדמתם תקבלו ציון רע.

אברהם מיכאלי: מה לעשות.

גאל אזריאל: בכל זאת, הם חוקקו את החוק.

אפרת אביאני: כשעובדים ב-120 או 150 אחוז, זה רק נושא אחד.

אפרת אביאני: הנושא השני שהוא חוק חדש לגמרי שעבר ועדת שרים לחקיקה ופורסם לקריאה ראשונה וצריך לעבור קריאה ראשונה בתחילת המושב הזה, הוא חוק חדש בנושא הדבש.

אפרת אביאני: גם עליו עבדנו בצורה מאוד אינטנסיבית, גם בלוח זמנים מאוד קצר.

אברהם מיכאלי: אם כך, אני יכול להוסיף עוד משהו: אני רואה שיש לכם גם יכולת להתקדם בקצב טוב.

אפרת אביאני: אתה רוצה לתת לי גם חקיקה של משרדים אחרים?

אברהם מיכאלי: תעשו סמינריונים במשרדים.

אפרת אביאני: אנחנו על קצה גבול היכולת שלנו אבל אנחנו באמת עושים מאמץ.

אברהם מיכאלי: אין קצה גבול יכולת, צריך לתגבר צוותים, אין מה לעשות.

אברהם מיכאלי: המסר שלי לקראת הישיבה שתהיה לכם בוועדה המשותפת הוא שאני מציע שתבואו עם לו"ז.

אברהם מיכאלי: יש לכם מספיק זמן להתארגן במשרד מה להגיד לוועדה המשותפת כדי שתוכלו לשכנע את חברי הכנסת, שם יישבו יותר משני חברי כנסת, מדוע המשרד מעכב את התקנות: יש לכם קושי מסוים?

אברהם מיכאלי: התגברנו, חבר הכנסת המליץ ואנחנו צמצמנו משנה וחצי לכמה חודשים פחות – זאת כדי שהוועדה תשתכנע.

אברהם מיכאלי: זה היה הנושא הראשון.

אברהם מיכאלי: מה הנושא השני?

עידו בן-יצחק: הנושא השני הוא החלב.

אברהם מיכאלי: היום יש דיון, הבנתי.

אפרת אביאני: היום יש דיון ואנחנו הולכים לסיים.

אפרת אביאני: נשארו לנו עוד שני סעיפים בצו הדבש שחשבנו שאולי נעשה תקנות קצרות כאלה - - -

עידו בן-יצחק: לא בצו הדבש.

גאל אזריאל: צו החלב.

אברהם מיכאלי: לא צו הדבש.

אפרת אביאני: צו החלב, סליחה.

עידו בן-יצחק: חלב ודבש.

אברהם מיכאלי: אני מבין שהתקנות האלה עוד לא הוגשו.

אפרת אביאני: אלה תקנות כתובות.

אפרת אביאני: הן לא הוגשו כי מאוד-מאוד קשה בתוך לשכה משפטית שיש בה עומס עבודה מאוד גדול ורפרנטים שעוסקים בתחום, כשיש לנו תקנות שכבר תלויות ועומדות וכבר מסיימים אותן בכנסת, להתחיל במקביל לעבוד על סט נוסף לפני שגמרנו את הראשון.

אברהם מיכאלי: את זה לא הבנתי.

אפרת אביאני: אבל התחלנו – הן כבר כתובות.

אפרת אביאני: כשאתה משקיע את עיקר המאמצים בנושא אחד, זה מאוד-מאוד קשה להשקיע את אותן אנרגיות ועוצמות במקביל בעוד סט וכולם קשורים בביטול מצב חירום, אדוני, אני מבקשת להדגיש: כל המאמצים האלה קשורים כולם לצווים שתוקפם תלוי במצב חירום.

אפרת אביאני: בנושא של התקנות האחרונות האלה, אנחנו גומרים את התקנות של המכסות היום - - -

אברהם מיכאלי: אתם גומרים ולא גומרים, כי בסוף, מה אתם עושים - - -

אפרת אביאני: מה לעשות?

אפרת אביאני: זה - - -

אברהם מיכאלי: אני לא יודע אם ועדת הכלכלה יודעת שהחלק השני עדיין מעכב.

אברהם מיכאלי: אני לוחץ על פרופסור ברוורמן ואני אומר לך שהוא באמת נענה לי יותר מיושבי-ראש ועדות אחרים, הוא נותן סדרי עדיפות לחוקים האלה או לתקנות שלכם.

אברהם מיכאלי: אני לא יודע אם הוא יודע היום שהחלק השני של התקנות שטרם הוגשו מעכב את כל המימוש.

אברהם מיכאלי: אז מה עשינו?

אברהם מיכאלי: הצו עדיין נשאר בתוקף.

אפרת אביאני: אפשר לבטל בערך 90% מהצו.

אברהם מיכאלי: אפשר לבטל 90%?

אברהם מיכאלי: אני לא יודע אם ניתן.

אפרת אביאני: אחרי שתקנות המכסות יעברו היום, אפשר יהיה לבטל 90% מהצו ויישארו רק שני סעיפים קטנים.

אברהם מיכאלי: אז מקסימום לא יהיו לכם שני הסעיפים האלה.

אפרת אביאני: המשרד שומע את הכנסת, שומע ומקשיב ומבין את הסיכון ועושה גם את המאמצים.

אברהם מיכאלי: אני חושב שפה, עם כל ההערכה לעבודה שהשקעתם גם בקידום החוק וגם בקידום התקנות, אם היום ועדת הכלכלה גם תאשר לכם את התקנות, אתם לא אישרתם כלום.

אברהם מיכאלי: אתם נשארתם באותו מצב: אני לא יודע מתי יוגשו תקנות, מתי יהיה דיון?

אברהם מיכאלי: חברים, אני לא רוצה להגיד לכם שהכנסת בסוף עובדת על עצמה, הכנסת חושבת שהיא מקדישה זמן בפגרה, מזמנת דיון כדי לסיים לכם את זה אבל אם יש חלק שיתקע לכם את הכול – לא עשינו כלום: הצו לא יבוטל, התקנות לא ייכנסו לפועל.

אפרת אביאני: התקנות עכשיו יכנסו לפועל ויידרש עוד סט אחד של תקנות.

אברהם מיכאלי: מה ההערכה שלך, הלו"ז שאת מעריכה לגבי החלק הנוסף של התקנות?

אפרת אביאני: עד סוף השנה.

אברהם מיכאלי: מה זה סוף השנה?

אברהם מיכאלי: סוף השנה הזאת?

אפרת אביאני: סוף שנת 2014.

אברהם מיכאלי: אני מודיע לך: לא קיבלתם ולא תקבלו.

אברהם מיכאלי: אני מודיע לכם שהצו יבוטל – תחיו עם מה שיש.

אברהם מיכאלי: אין מה לעשות.

אברהם מיכאלי: מי שמתכנן בחלק הזה שהתקנות יוגשו למשרד המשפטים עד סוף השנה, בכל הכבוד - - -

אפרת אביאני: לא למשרד המשפטים.

אפרת אביאני: לא אמרתי למשרד המשפטים – לכנסת.

אברהם מיכאלי: אני חושב שלא תקבלו את זה.

אברהם מיכאלי: בואו נראה מה יקרה בוועדה המשותפת.

אברהם מיכאלי: לכן, החלק השני, תיקחו לכם בחשבון שאולי בחלק הנוסף של ההארכה שתינתן עכשיו – כי הפעם אני מאמין שלא תהיה הארכה ארוכה - - -

גאל אזריאל: הבקשה של הממשלה היא לשנה.

אברהם מיכאלי: הממשלה יכולה לבקש עד מחר.

אברהם מיכאלי: מה לעשות?

אברהם מיכאלי: הממשלה יכולה לבקש הרבה דברים.

אברהם מיכאלי: הממשלה ביקשה לפני 5 שנים, 6 שנים, 7 שנים – היא צריכה להתבייש כבר.

אברהם מיכאלי: מה לעשות?

אברהם מיכאלי: חברי הכנסת עושים מעצמם צחוק כשהם מרימים יד על הכרזה שהיא לא צריכה להיעשות.

אברהם מיכאלי: אני מציע שתודיעי למשרד, לשר, למנכ"ל, שהכנסת לא תיתן לחלק השני של התקנות בחוק הזה של ייצור חלב – במידה וזה יאושר, והלוואי שזה יאושר, התקנות האלה כנראה זה מה שיש, בחלק השני תחיו בלי זה.

אברהם מיכאלי: בסדר?

עידו בן-יצחק: ההארכה של מצב החירום היא של כלל החוקים, אנחנו לא יכולים לאשר - - -

אברהם מיכאלי: אני כרגע מדבר במובן של שקלול חוקים כוללניים, בשביל זה לא מאשרים.

גאל אזריאל: אני רוצה לציין שיש עוד סט של תקנות של משרד החקלאות שנמצא על שולחן ועדת הכלכלה.

אברהם מיכאלי: זה לא הגיע לדיון?

אפרת אביאני: זה היה בדיון בפגרה.

אברהם מיכאלי: ייצור דבש?

אפרת אביאני: לא, לא.

אפרת אביאני: בנושא טיפול בדגים.

אברהם מיכאלי: משרד הבריאות מטפל בזה?

אפרת אביאני: לא.

אפרת אביאני: זה שלנו בתיאום עם משרד הבריאות.

אפרת אביאני: אלו תקנות שלנו שהדיון בהן לא הסתיים.

אברהם מיכאלי: אם גברת גאל התכוונה לרמוז לי שהכנסת תזדרז, תגידי למערכת שהערת את ההערה.

אברהם מיכאלי: אני מבטיח לך דבר אחד: הכנסת תעשה את עבודתה יותר מהר מכם, זה מה שאני חושב, לבושת הממשלה.

אברהם מיכאלי: מאז שהתקנות הונחו פה, חוץ מחוק אחד שמשיקולים של גורמים שאני לא רוצה להגיד מיהם שמעכבים את חוק מניעת הטרור בוועדת חוקה, השיקולים היו אחרים, לא שהכנסת לא רצתה או כן רצתה.

אברהם מיכאלי: בסוף, עובדה שהתחילו לדון בזה.

גאל אזריאל: כמו שאנחנו רואים את ההתקדמות של הממשלה, אנחנו רואים את ההתקדמות של הכנסת.

אברהם מיכאלי: אתם עוד רחוקים מאוד מההתקדמות של הכנסת.

אברהם מיכאלי: הכנסת בקושי מטפלת בתקנות השונות, אולי בשנה האחרונה.

גאל אזריאל: רוב הסטים של התקנות שמונחים על השולחנות של וועדות הכנסת היום, היו מונחים גם לפני הבחירות.

אברהם מיכאלי: כמה זמן עבר מהבחירות?

אברהם מיכאלי: שנה.

גאל אזריאל: עברה יותר משנה מהבחירות.

גאל אזריאל: הם היו כמה חודשים מונחים על השולחנות של הוועדות - - -

אברהם מיכאלי: תתפללי שהממשלה לא תתפרק, בסוף זה יידחה - - -

גאל אזריאל: - - - נראה לי שאנחנו יכולים לדבר על שנתיים והדיונים רק התחילו והם לא מתקדמים.

אברהם מיכאלי: גברת גאל, אני לא אנהל מול משרד המשפטים את הוויכוח הזה כי יש לנו חשבונות יותר ארוכים.

אברהם מיכאלי: אני מבקש להעביר את המסר שלתקנות האלה לא תינתן אורכה נוספת עד סוף השנה.

אברהם מיכאלי: עם התקנות האחרות גם יש לי בעיה כי המחוקק נתן לכם תקופה ארוכה, אבל זה כבר סיפור שנצטרך להתמודד אתו בנפרד.

אברהם מיכאלי: אלו שני הדברים הגדולים שיש להם, חוץ מהנושא של משרד הבריאות?

עידו בן-יצחק: חוץ מהנושא של הדבש, שהוא לא בידיים שלהם.

אברהם מיכאלי: זה בכנסת.

אברהם מיכאלי: מה שבכנסת – האשמה היא בינתיים עלינו.

אפרת אביאני: לא אשמה כי זה רק הונח.

אפרת אביאני: עוד לא הספיקו אפילו להביא את זה למליאה.

גאל אזריאל: זה רק פורסם לפני היציאה לפגרה.

אברהם מיכאלי: זה חוק לקריאה ראשונה?

עידו בן-יצחק: זה לקריאה ראשונה.

עידו בן-יצחק: זה היה אמור לעלות ביום האחרון של המושב ובסוף לא עלה.

אברהם מיכאלי: הבנתי.

אברהם מיכאלי: אם כך האשמה פחותה.

אברהם מיכאלי: עוד משהו ממשרד החקלאות?

אברהם מיכאלי: אני מודה לך, תודה.

אפרת אביאני: תודה רבה.

אברהם מיכאלי: ביום ראשון אתם באים עם תשובות מוכנות?

אפרת אביאני: אני לא יודעת מי יבוא.

אברהם מיכאלי: אני לא יודע מי יבוא.

אברהם מיכאלי: אני לא מנהל משא ומתן – מצדי שהשר יבוא כי ביום ראשון זה יהיה בוועדה המשותפת, הגדולה.

אברהם מיכאלי: השר או המנכ"ל.

גאל אזריאל: אני רוצה לציין שאף אחד ממשרדי הממשלה לא קיבל זימון לדיון שהולך להתנהל בשבוע הבא.

אברהם מיכאלי: סליחה?

אסף פרידמן: יצא זימון.

גאל אזריאל: יצא זימון, כנראה, לחברי הכנסת ולא למשרדי הממשלה.

אברהם מיכאלי: תבדקו את זה דחוף.

גאל אזריאל: אנחנו מעבירים את המסר בעל פה כדי שיהיה זימון - - -

אברהם מיכאלי: תתפללו שתהיה ישיבה, אחרת לא תהיה לכם הכרזה.

גאל אזריאל: חשבתי שהדיון יהיה אחרי הפגרה ומאוד הופתעתי שהוא יהיה בפגרה.

אברהם מיכאלי: איך?

אברהם מיכאלי: יש הכרזה.

אברהם מיכאלי: מיד אחרי הפגרה יש הכרזה.

גאל אזריאל: הרי כל הספירה עד ה-31 במאי התבססה על זה שנוכל לעשות את הדיון בזמן המושב ולא בפגרה.

עידו בן-יצחק: את הדיון במליאה.

עידו בן-יצחק: הדיון במליאה יהיה בשבוע הראשון.

גאל אזריאל: ב-12 במאי, כמו שחבר הכנסת מיכאלי אמר.

אברהם מיכאלי: כך הבנתי.

גאל אזריאל: לכן יכולנו לשבת ב-11 במאי.

אברהם מיכאלי: איך?

עידו בן-יצחק: לא משנה.

אברהם מיכאלי: אם אין להם זימון לישיבה בשבוע הבא, שייקחו את זה בחשבון, זה דחוף.

אברהם מיכאלי: אתם צריכים להודות על זה שיש דיון כדי שתהיה הכרזה.

אברהם מיכאלי: אם לא – שיכריזו בממשלה, לא בכנסת.

אברהם מיכאלי: תודה לך.

אברהם מיכאלי: משרד הביטחון, אני מציין לשבח את משרד הביטחון שסוף-סוף התקדמנו במכירת כרטסי העינוג, הצו בוטל.

ישי יודקביץ: אמרתי לך קודם, ארגון הנכים לא אוהב את זה כי ביטלנו להם אופציה לשיקום תעסוקתי בתחום עם משרדי הכרטיסים, אבל אנחנו נתמודד עם זה.

אברהם מיכאלי: אני סומך עליכם שאתם יודעים לפתור בעיות.

ישי יודקביץ: תפיסת מקרקעין: דיברנו אתך לפני כן לגבי הצופן – זה בטיפול.

אברהם מיכאלי: לגבי עיסוק באמצעי הצפנה, הייתה לי ישיבה מקדימה במסגרת הדיונים היותר צנועים וחסויים.

אברהם מיכאלי: זה בטיפול המשרד מול משרד המשפטים, אל תעלבי, יש כנראה גורמים נוספים במשרד המשפטים שמטפלים בסוגיות ואנחנו נקבל דיווחים בהמשך ונטפל בזה כמו שצריך.

ישי יודקביץ: לגבי הסדר תפיסת מקרקעין בשעת חירום, טוב שגאל נמצאת פה כי היא מכירה את כל התכתובות.

ישי יודקביץ: אנחנו כרגע מחליפים טיוטות ויש מחלוקות בין-משרדיות משולשות ומרובעות, אבל יותר משולשות, כשקודקוד אחד זה משרד המשפטים והקודקודים האחרים הם משרד הביטחון והמשרד לביטחון הפנים.

ישי יודקביץ: כרגע, טיוטה אחרונה הועברה למשרד המשפטים.

ישי יודקביץ: אנחנו צריכים לעשות עוד דיון אחד גדול או עוד שני דיונים, משרד המשפטים מנהל את האירוע הסה, כדי לנסות לצמצם מחלוקות בעיקר בחזית מול המשרד לביטחון פנים.

ישי יודקביץ: אני לא אכנס פה לתוכנם של דברים, אבל יש לנו שניים-שלושה סעיפים.

ישי יודקביץ: אנחנו קבענו שבמחצית מאי, סוף מאי, תהיה לנו טיוטה לוועדת שרים, אבל אני לא יודע כבר מה לומר לך, אולי גאל תגיד.

אברהם מיכאלי: המנכ"ל כתב לי שלאחר חג הפסח מצפים לקיום סבב נוסף של התייעצויות בהובלת משרד המשפטים.

אברהם מיכאלי: אתם מובילים את זה באמת?

גאל אזריאל: אני לא יודעת מה הפירוש של המילה "הובלה" במכתב הזה.

ישי יודקביץ: המשנה ליועץ המשפטי לממשלה למשפט אזרחי, ארז קמיניץ, צריך לקיים דיונים נוספים בנושא.

גאל אזריאל: מדובר בתזכיר חוק שהופץ על ידי משרד הביטחון, שהגורם העיקרי הוא משרד הביטחון, זה נכון.

גאל אזריאל: לפני פסח התקיים דיון אצל המשנה ליועץ המשפטי לממשלה, אזרחי.

גאל אזריאל: כדי משרד המשפטים יביע בעל פה את ההערות שלו למשרד הביטחון אחרי שהן גם הועברו בכתב וכדי שנוכל להתקדם מהר ככל האפשר עשינו ישיבה גדולה עם כל הגורמים הרלוונטיים.

גאל אזריאל: בישיבה התברר שקיימת עוד מחלוקת די עמוקה עם המשרד לביטחון פנים והנושא הזה רק עלה בזמן אותה ישיבה ולכן כנראה, כמו שיש ציין, הולכת להיות עוד ישיבה אצל המשנה ליועץ המשפטי לממשלה בנושא הזה כדי להכריע בין העמדות השונות של המשרדים השונים בעניין הזה.

גאל אזריאל: זה לא נושא פשוט, אבל הכוונה היא לעשות את הישיבה.

אברהם מיכאלי: ההובלה היא במובן שהישיבה תזומן על ידכם?

גאל אזריאל: כן.

גאל אזריאל: יש כבר החלטה לזמן אותה והיא תזומן ממש בשבועות הקרובים.

גאל אזריאל: זה מערב גורמים בכירים מכל המשרדים ככה שזה לא קל.

אברהם מיכאלי: אני שואל אתכם כשני משרדים מובילים הקטע הזה: יש צורך שאני אזמן פה את המשרד לביטחון פנים כדי לקבל מהם תשובות?

גאל אזריאל: אני לא חושבת שבשלב הזה זה נחוץ.

גאל אזריאל: יש להם עמדה – אנשים אחרים חולקים על העמדה שלהם.

אברהם מיכאלי: אני לא מדבר כרגע על שינוי עמדה.

אברהם מיכאלי: אני מדבר על זה שמבחינתם הם משתפים פעולה עכשיו.

אברהם מיכאלי: אם לא משתפים פעולה זה - - -

גאל אזריאל: הם משתפים פעולה רק יש להם עמדות שונות.

אברהם מיכאלי: אז מה הלו"ז הריאלי שאחרי הישיבה הבאה תדעו?

אברהם מיכאלי: ככה כתב לי פה מנכ"ל המשרד: ניסיון לסכם את נוסח הצעת החוק לאחר ליבון המחלוקות.

ישי יודקביץ: אני מניח שנהיה חכמים יותר אחרי אותה ישיבה או ישיבות נוספות אצל המשנה ליועץ המשפטי לממשלה.

אברהם מיכאלי: אני אוכל לקבל מכם דיווח לעוד חודש?

אברהם מיכאלי: מתי הישיבה הבאה להערכתך?

גאל אזריאל: הם טרם קבעו את המועד של הישיבה.

גאל אזריאל: הם יודעים שזה דחוף והם מנסים למצוא את המועד הנכון.

גאל אזריאל: זה מערב את היועצים המשפטיים שלנו - - -

אברהם מיכאלי: אני מבקש לישיבה הרחבה של הוועדה המשותפת לוועדת חוקה, חוק ומשפט וחוץ וביטחון, לקבל מכם, שני המשרדים שנמצאים פה, למתי זה נקבע.

אברהם מיכאלי: אין שום סיבה שזה לא ייקבע השבוע.

אברהם מיכאלי: מתי נקבעה ישיבה נוספת כדי שנוכל אנחנו להעריך לאיפה אנחנו מתקדמים עם זה.

אברהם מיכאלי: בסדר?

אברהם מיכאלי: ביום ראשון הקרוב הם ידווחו לנו מתי נקבעה הישיבה לצורך גיבוש הנוסח שמדברים עליו.

ישי יודקביץ: יש לנו עוד הצעת החוק קטנה שנתקעה בוועדת החוץ והביטחון.

אברהם מיכאלי: יש רביזיה בוועדת החוץ והביטחון.

ישי יודקביץ: אם תצליח לשכנע את חברת הכנסת מיכאלי - - -

אברהם מיכאלי: אני לא צריך לשכנע.

אברהם מיכאלי: יש לנו פה בעיה בוועדת החוץ והביטחון לגבי כינוס ישיבות, כך אני מבין.

אברהם מיכאלי: נכון, אסף?

אסף פרידמן: כן.

גאל אזריאל: והיא תוותר על הרביזיה?

ישי יודקביץ: אם היא תוותר על הרביזיה, אפשר להביא את זה - - -

עידו בן-יצחק: אנחנו לא עוסקים - - - יש לה אולי סיבות ענייניות להגיש רביזיה.

עידו בן-יצחק: פשוט צריך לקיים דיון.

עידו בן-יצחק: יכול להיות שהרביזיה תידחה ויכול להיות שהיא תתקבל.

אברהם מיכאלי: אני מקווה שבשבוע הקרוב, עוד לפני פתיחת המושב, תהיה פה איזו החלטה כלשהי.

אברהם מיכאלי: ככה אומרים.

אברהם מיכאלי: לכן, הסוגיה הזאת, אני מבטיח לך, לא היא תעכב את הכרזת מצב חרום.

אברהם מיכאלי: תודה למשרד הביטחון.

אברהם מיכאלי: המשרד הבא הוא הרשות להגנת הצרכן.

אברהם מיכאלי: הרשות לסחר הוגן, סליחה.

אברהם מיכאלי: נתקלנו בשתי רשויות שהתלבטנו לגביהן.

אברהם מיכאלי: אמרו במשרד הכלכלה שזה תלוי בהן, יש חילוקי דעות.

אברהם מיכאלי: נתחיל עם נציג משרד הכלכלה ונציגי הרשות בנפרד.

אברהם מיכאלי: מי פה מטעם משרד הכלכלה?

סיגל מרד: אני ממשרד הכלכלה.

סיגל מרד: אני לא רואה פה נציג מהרשות.

אברהם מיכאלי: זה חמור מאוד.

אברהם מיכאלי: זימנו אותם בעקבות הדיווח הקודם שיש לכם מחלוקת אתם.

סיגל מרד: אני אתן את העדכונים שלנו לגבי המחלוקת שיש או אין.

אברהם מיכאלי: אני רוצה לשמוע פתרון – המחלוקת לא מעניינת אותי.

סיגל מרד: מבחינתי אין מחלוקת.

סיגל מרד: הנושא הזה הובא לשר שקבע את קביעתו.

אברהם מיכאלי: השר הכריע?

אברהם מיכאלי: הרי הרשות כפופה לשר.

סיגל מרד: עוד לפני, אני לא יודעת מתי קבלתם את העדכון - - -

אברהם מיכאלי: בישיבה הקודמת.

סיגל מרד: אז אני לא יודעת.

סיגל מרד: אני יודעת שיש החלטה של השר.

עידו בן-יצחק: על מה אנחנו מדברים כרגע?

סיגל מרד: מתי הרשות עדכנה אותך?

סיגל מרד: מה כתבו?

עידו בן-יצחק: לגבי תקנות שמסדירות את ההיבטים הצרכניים של מעליות.

עידו בן-יצחק: העדכון האחרון שהם העבירו לי בתחילת אפריל הוא שיש מחלוקת בינם לבינכם באחת הסוגיות שם ושמעריכים שניתן יהיה לפתור את זה במהלך חודש מאי.

סיגל מרד: אני אעדכן.

סיגל מרד: לגבי צו המעליות, זה אולי נשמע כמו תירוץ מכיתה א' אבל זה אמתי, זה גם קורה בחיים: ממש ביום שלפני ערב החג פעלנו כדי לסיים את התיקונים ולהעלות את התזכיר למערכת התזכירים, ארעה תקלה והקובץ כולו נדפק ועבודה של כמה שעות שקדמה לאותו סיפור נמחקה ולא נשמרה.

סיגל מרד: ניסיונות של מערכת המחשוב לשחזר לא צלחו.

סיגל מרד: בקיצור, הכול ירד לטמיון.

אברהם מיכאלי: אין לכם טיוטה שמישהו ידפיס את זה?

סיגל מרד: לא.

סיגל מרד: זה דברים שבעצם היא סנכרנה, הערות שהיא קיבלה מכל מיני גורמים וזו עבודת שיחזור מאוד מאסיבית.

סיגל מרד: מי שמטפלת בנושא הזה חוזרת בתחילת השבוע הבא מחו"ל ובעצם זה הדבר היחיד שהיא תעסוק בו באותו שבוע כדי שכבר באותו שבוע יופץ תזכיר.

סיגל מרד: אני מניחה שברגע שנפיץ תזכיר, גם הרשות להגנת הצרכן תוכל לראות את הנוסח של הדברים כפי שהם מופיעים בתזכיר, וככל שיהיה צורך בעוד ליבון דברים – אנחנו נלבן אותם פנימית במשרד.

סיגל מרד: אם אני מבינה למה הכוונה של עידו, זו בעצם הייתה המטרה שהנושא הובא מלכתחילה בפני השר והוא הכריע.

אברהם מיכאלי: אני מכבד את הכרעת השר, בשביל זה הוא שר.

אברהם מיכאלי: הרשות כפופה לשר, כך אני מבין.

אברהם מיכאלי: אני טועה במשהו?

סיגל מרד: לא.

סיגל מרד: כך גם אנחנו - - -

אברהם מיכאלי: אז אם הם חולקים על השר – יש להם בעיה עם השר.

אברהם מיכאלי: אם השר הכריע והתזכיר מופץ – מבחינתי התקדמנו.

סיגל מרד: אני יכולה להגיד לך, למען הדיוק, שהם לא ראו נוסח סופי, הם לא ראו את הנוסח.

עידו בן-יצחק: עד כמה שהבנתי כל הנושא של המעליות היה אמור להיות מוסדר בשני נתיבים.

סיגל מרד: זאת ההכרעה של השר.

עידו בן-יצחק: ההכרעה היא שזה יהיה נתיב אחד?

סיגל מרד: שהנושא הבטיחותי יוסדר במסגרת תיקון לפקודת הבטיחות בעבודה וההיבטים הצרכניים יוסדרו בחקיקה או בהסדר נפרד באחריות הרשות להגנת הצרכן.

סיגל מרד: על זה הם חולקים.

סיגל מרד: בסדר, אבל זאת הייתה הכרעת השר.

עידו בן-יצחק: לא זה מה שדווח לי.

עידו בן-יצחק: חבל שהם לא פה.

עידו בן-יצחק: דווח לי שיש מחלוקת אתכם לגבי עניין ספציפי בתוך התקנות.

סיגל מרד: יש ניואנסים בפן הצרכני של מיהו צרכן והאם הצו יחול רק לגבי צרכן פרטי או האם הוראות צרכניות יחולו גם על מי שכרגע לא מוגדר בחוק הגנת הצרכן כצרכן.

סיגל מרד: לכן יש שר שיכריע מי היחידה הרלוונטית במשרד לטפל בנושא.

אברהם מיכאלי: מכובד.

אברהם מיכאלי: מבחינתי, לגבי קידום אותו תזכיר חוק, לא רואה שום סיבה שהרשות מהווה כרגע גורם שמעכב משהו כי השר הכריע.

סיגל מרד: היא כרגע לא מעכבת כלום כי עוד לא ראתה את הנוסח בעצמה.

אברהם מיכאלי: אני מקווה שיש תקשורת טובה ביניכם.

אברהם מיכאלי: צריך לתווך ביניכם איזה בורר?

אברהם מיכאלי: לא, נכון?

סיגל מרד: לא צריך מתווך, אנחנו משרד אחד עם שר אחד שיכול להסדיר.

אברהם מיכאלי: אני סומך על השר שיודע איך לגרום שיעבירו דיווחים מדויקים לכנסת.

אברהם מיכאלי: בכנסת, כשמעבירים חצי משפט, הוא צריך להיות אחרי 10 בדיקות.

אברהם מיכאלי: לכן, מי שדיווחו פה ליועץ המשפטי של הוועדה בסוגיה הזאת, אני מצפה ממך להודיע להם שבפעם הבאה לא יעבירו דיווחים שמהם נבין דברים אחרים.

אברהם מיכאלי: עובדה היא שהם אפילו לא הופיעו פה.

אברהם מיכאלי: זה חמור מאוד.

אברהם מיכאלי: מבחינתי, אתם משרד הכלכלה, תנזפו בהם שהם לא באו פה לוועדה בכנסת שהם זומנו אליה.

סיגל מרד: אנחנו נעדכן את לשכת השר.

אברהם מיכאלי: תעדכנו את מי שצריך.

סיגל מרד: עכשיו לגבי יתר הנושאים - - -

אברהם מיכאלי: רגע, אנחנו הולכים סעיף-סעיף.

אברהם מיכאלי: סעיף אחד היה התקנת מעליות ומתן שירות למעליות.

אברהם מיכאלי: על זה כרגע גברת סיגל דיברה.

אברהם מיכאלי: תזכיר חוק העוסק בהיבטים הבטיחותיים היה אמור להיות מופץ במרץ, כרגע היא אומרת שהייתה תקלה.

אברהם מיכאלי: זה יופץ ובמהלך הימים הקרובים, אני מקווה שזה יועלה כבר לאתר, נכון?

סיגל מרד: ברגע שזה מופץ – זה מופץ במערכת תזכירים.

אברהם מיכאלי: ואז, משרד המשפטים עוד לא ראו את זה אפילו.

סיגל מרד: לא.

סיגל מרד: במשרד המשפטים ראו את הטיוטה.

סיגל מרד: עבדנו מול משרד המשפטים.

סיגל מרד: עדיין יש עוד הערות של משרד המשפטים, זה זרם לאורך כל התקופה הזאת.

סיגל מרד: בשלב מסוים, כשהבנו שאין לזה סוף, אמרנו שנפיץ תזכיר ונקבל עוד הערות ואז נעבוד על הדברים במקביל.

סיגל מרד: הערות ממשיכות לזרום, גם השבוע קבלתי הערות.

אברהם מיכאלי: הבנתי.

אברהם מיכאלי: אנחנו מחכים לשבוע הבא, לדיון הנוסף של הוועדה המשותפת, שם אתם תדווחו לנו על ההתקדמות שלכם.

סיגל מרד: בדיון ב-4 במאי לא יהיה לי חדש כי היא חוזרת ב-4 מאי והיא תעבוד באתו שבוע.

אברהם מיכאלי: זה לא טוב.

אברהם מיכאלי: מה תסבירי לוועדה?

סיגל מרד: אין לי מישהו שיכול להחליף את כל הידע שקיים אצלה ואת כל הסיכומים של מה שהיא קיבלה.

עידו בן-יצחק: האם עד ל-12 במאי?

סיגל מרד: אני מאוד מקווה שכן.

סיגל מרד: כן, 12 במאי זה כבר שבוע לאחר מכן.

אברהם מיכאלי: אני מבקש, אני רוצה שתודיעי לשר בשמי שהדבר הזה שיש תקלה, יכול לקרות, אבל אני לא יכול לקבל את ההסבר שבגלל שאחת או אחד שלא נמצאים במשרד, המשרד משותק.

אברהם מיכאלי: לא יכול להיות כזה דבר.

אברהם מיכאלי: תודיעו לשר שב-4 במאי אני רוצה תשובת שר, מה הוא הולך להתחייב כלפינו בפתרון העניין.

אברהם מיכאלי: עם כל הכבוד, אני לא אקבל את ההסברים שאם מישהו לא נמצא או חולה, שיהיה בריא, המשרד משותק.

אברהם מיכאלי: הוא לא אוהב את זה כאיש שפותר בעיות גדולות – ככה הוא אומר – שהמשרד שלו משותק בסוגיה הזאת.

אברהם מיכאלי: אני רוצה תשובת שר ליום ראשון הקרוב, ה-4 במאי, איך הוא מתכוון לפתור את הסוגיה הטכנית – כך אני קורא לה, כי הצו עדיין לא מאושר, הצו עדיין רחוק מאוד מלהיות מאושר.

אברהם מיכאלי: הנושא השני הוא הפיקוח על היהלומים.

סיגל מרד: טיוטת תזכיר הועברה למשרד המשפטים - - -

אברהם מיכאלי: מחודש פברואר זה לא חזר אליכם?

סיגל מרד: לא סיימתי.

אברהם מיכאלי: כך כתוב לי, זה הדיווח.

סיגל מרד: משרד המשפטים העביר הערות.

סיגל מרד: חלק מההערות שלהם כבר נתקבלו והוטמעו בנוסח.

סיגל מרד: חלק מההערות עדיין נמצאות בבחינה.

סיגל מרד: לצורך זה הוזמן מחקר משפטי השוואתי בין מדינות שונות, כדי לבחון הסדרים שונים.

סיגל מרד: לפי זה ימשיכו להתקדם.

סיגל מרד: לוח הזמנים שנמסר לי הוא שתוך חודשיים נחזור למשרד המשפטים ונהייה במצב מתקדם הרבה יותר.

אברהם מיכאלי: אני רוצה לשמוע הסבר למה חודשיים.

סיגל מרד: בגלל הבדיקה ההשוואתית שצריך לעשות.

סיגל מרד: אחרי שמקבלים אותה צריך לקיים דיון עם הגופים הרלוונטיים כדי לראות מה נכון - - -

אברהם מיכאלי: אלה הסברים כלליים.

אברהם מיכאלי: על הצו הזה אני מנהל שיחות עם משרד הכלכלה כבר מהקדנציה הקודמת, אמרו לי בזמנו שיש בעיות כאלה ואחרות.

סיגל מרד: נכון.

אברהם מיכאלי: ברוך השם, התקדמנו כבר במשהו, אז מה הסיבה של עוד חודש ועוד חודש ועוד חודש?

אברהם מיכאלי: אם יש בעיה – תגידו לי מה הבעיה.

אברהם מיכאלי: אם אין בעיה – למה עוד חודשיים?

אברהם מיכאלי: איזה מחקר השוואתי?

אברהם מיכאלי: למחקר השוואתי אתם יכולים לחכות אולי שנתיים והוא לא יגיע.

סיגל מרד: זה לא מחקר של שנתיים.

סיגל מרד: זה נמצא כבר בשלב - - -

אברהם מיכאלי: אבל למה חודשיים?

אברהם מיכאלי: בפברואר ישבתי אתכם, נכון?

אברהם מיכאלי: הדיווח האחרון היה שבזמנו, בישיבה שלפניה, שיש מגעים עם איגוד היהלומנים, הגוף שאמור לחיות עם התקנות החדשות, שבלתי אפשרי לשנות את התקנות האלה, זה יגרום להתמוטטות כלכלת המדינה – ככה לפחות הסבירו לי – שזה בלתי אפשרי לשנות.

אברהם מיכאלי: אני רואה שיש אפשרות לשנות ויש אתם דו-שיח אתם מתקדמים, אז למה עוד חודש ועוד חודש, חברים?

אברהם מיכאלי: אני לא יודע.

סיגל מרד: אני מנסה כרגע במקביל לברר על הבעיות - - -

אברהם מיכאלי: אני רוצה תשובה ברורה: איך אנחנו שמים בסוף את התזכיר לפחות לאישור.

אברהם מיכאלי: זה תקנות או תזכיר?

עידו בן-יצחק: זה תזכיר.

סיגל מרד: זה תזכיר חוק.

אברהם מיכאלי: וגם לוח זמנים מוגדר, בסדר?

אברהם מיכאלי: מה הנושא השלישי?

סיגל מרד: סעיף 11, חוק שעות עבודה ומנוחה.

סיגל מרד: עבודת ועדת השעות מתקדמת בצורה יפה - - -

אברהם מיכאלי: מה זה יפה?

אברהם מיכאלי: אני רוצה לשמוע מה קורה כאן.

אברהם מיכאלי: אני חושש מהסוגיה הזאת, אני יודע כמה היא רגישה, אני יודע כמה היא מסובכת ואני מכיר את הגורמים השונים שקשורים לפתרון של העניין.

אברהם מיכאלי: אני רוצה דיווח לכנסת כי אני מתכוון במליאת הכנסת, ביום ההכרזה, לעלות ולהסביר לכנסת שפה יש סוגיה שאולי משנה סדרי עבודה במשק.

אברהם מיכאלי: אבל אני רוצה דיווח.

אברהם מיכאלי: אין ועדות שׁוּ-שׁוּ.

אברהם מיכאלי: אנחנו כבר מדברים על הסוגיה הזאת שנתיים-שלוש-ארבע שנים.

אברהם מיכאלי: לא יכול להיות שאתם תנהלו ועדות ואנחנו לא יודעים מה קורה אתכם.

אברהם מיכאלי: מי מרכז את הוועדה הזאת?

סיגל מרד: נדמה לי שהמשנה למנכ"ל, מיכל צוק, הממונה על התעסוקה, אם אני לא טועה.

אברהם מיכאלי: אני לא רוצה בנדמה לי, לכנסת לא מדווחים בנדמה לי.

אברהם מיכאלי: אני רוצה דיווח מפורט על עבודת הוועדה הזאת: מי מוביל, מי קובע, מה לוח הזמנים.

אברהם מיכאלי: אם צריך ליזום פה משהו במסגרת אחת מוועדות הכנסת, לזמן אותם לברור – אנחנו נעשה את זה.

סיגל מרד: מבחינת לוחות זמנים, הוועדה אמורה לסיים את עבודתה עד חודש יוני והיא מתכוונת לסיים את עבודתה במועד.

סיגל מרד: כרגע, ההמלצות שלה במסגרת הישיבות גובשו, מתקיימים הליכים של שמיעת ארגונים רלוונטיים, שזה בעצם השלב שבו היא נמצאת.

סיגל מרד: עד סוף חודש יוני מתכוונת הוועדה לסיים את עבודתה ולהגיש את מסקנותיה, כך שאנחנו לא מדברים פה על משהו שנמרח.

סיגל מרד: הייתה בעיה בעצם כינוס הפורום, הדיונים הגדולים, אבל כרגע זה נכנס.

אברהם מיכאלי: גברת גאל, מה לכם ידוע על הוועדה הזאת?

אברהם מיכאלי: אתם שותפים בה?

גאל אזריאל: כן.

גאל אזריאל: יש נציגים של משרד המשפטים שחברים בוועדה.

גאל אזריאל: מדובר בוועדה פנים-ממשלתית שיש בה נציגים של מספר משרדי ממשלה שקשורים לנושא.

גאל אזריאל: כמו שסיגל ציינה כרגע, הם קיימו דיונים רצופים.

גאל אזריאל: הוועדה התחילה לפעול רק בינואר - - -

אברהם מיכאלי: ההסתדרות שותפה בדיונים האלה היום?

גאל אזריאל: לפי מה שאני מבינה מסיגל, עכשיו הם נמצאים בשלב של שמיעת הארגונים, אז התשובה היא כן.

סיגל מרד: עכשיו זה יעבור לשלב של שמיעתם.

אברהם מיכאלי: אני מבקש ליום ראשון הקרוב שיוגש לנו מכתב מפורט על מה שקרה בוועדה הזאת עד היום, כמה זמן היא יושבת, ממתי היא יושבת, כדי שאנחנו נראה שהסוגיה הזאת מטופלת.

אברהם מיכאלי: אנחנו שקלנו כל מני דרכים להתערבות ככנסת כדי לקדם את זה כי הסוגיה באמת כבדה ורגישה במובן של תפעול המשק.

אברהם מיכאלי: אבל אם אתם מתקדמים – אני שמח.

אברהם מיכאלי: אני רוצה לקבל דיווח לוועדה כדי לדעת שאתם עובדים ואתם מתקדמים, בסדר?

אברהם מיכאלי: המכתב הזה יועבר דחוף לפני הישיבה הבאה.

סיגל מרד: נושא נוסף זה נושא הצעצועים המסוכנים.

אברהם מיכאלי: בנושא הצעצועים המסוכנים, אני מבין שהחוק מונח ועדיין לא עלה במליאה.

אברהם מיכאלי: זה יעבור כנראה בתחילת המושב או יבוא לקריאה ראשונה בתחילת המושב.

סיגל מרד: זה גם מה שנמסר לי, זה יעלה לקריאה ראשונה ב-12 במאי.

אברהם מיכאלי: זה בטח מונח בנשיאות הכנסת להביא את זה למליאה.

סיגל מרד: נושא אחר שיש לנו הוא הצו בעניין סימון קוד של מזון ארוז מראש.

אברהם מיכאלי: זה "שינוי תואר"?

עידו בן-יצחק: לא, לא.

עידו בן-יצחק: שינוי תואר זה צו שהביטול שלו הוא טכני, רק לא ניתן לבטל אותו כל עוד מספר צווים של משרד הבריאות - - -

אברהם מיכאלי: הם אמורים להפוך לתקנות או לחוקים?

עידו בן-יצחק: כן.

עידו בן-יצחק: סימון הקוד, זו טעות שלי, לא מופיע לך פה.

אברהם מיכאלי: זה אומר שזה בטיפול שלהם לבד במשרד הכלכלה?

סיגל מרד: יחד עם משרד הבריאות.

סיגל מרד: הטיוטה הראשונית שלנו הוכנה כבר.

סיגל מרד: היא עדיין מצריכה ליטוש ועבודה פנימית שלנו.

סיגל מרד: אנחנו מעריכים שבטווח של החודש הקרוב נסיים ונוכל להעביר את הטיוטה הזאת גם למשרד המשפטים ובוודאי למשרד הבריאות ומשם להתקדם.

סיגל מרד: ככל הנראה, יש תלות בין התיקון הזה – לא ככל הנראה – יש תלות בין התיקון הזה לתיקון של פקודת בריאות הציבור (מזון), התיקון הגדול שנמצא על השולחן והדברים יהיו תלויים זה בזה.

אברהם מיכאלי: ברשותך, אני רוצה לשמוע את תגובת משרד הבריאות.

אברהם מיכאלי: גם אצלכם זה מופיע לי ברשימה.

אברהם מיכאלי: איך אתם התקדמתם עם זה?

סיגל מרד: הם מחכים לנו.

אברהם מיכאלי: לגבי סימון קוד, כן.

שרון גוטמן: אנחנו ממתינים לטיוטה שיכינו במשרד הכלכלה.

שרון גוטמן: בשלב הזה הועברו מספר נהלים למשרד הכלכלה.

שרון גוטמן: הועברו טיוטות של נהלים אבל הטיוטה עצמה עד לא הועברה.

אברהם מיכאלי: עורכת הדין שרון גוטמן ממשרד הבריאות, הכנת הנוסח, לי הדיווח הקודם, כך אני מבין, אמורה להיות על ידי משרד הבריאות.

עידו בן-יצחק: יש פה שני דברים.

עידו בן-יצחק: רובו של הצו הזה, עד כמה שאני מבין, אמור להיות מוסדר במסגרת התיקון שמקדם משרד הבריאות לפקודת בריאות הציבור (מזון) שתכף נגיע אליה.

עידו בן-יצחק: יש היבט אחד שם שהוא רלוונטי למשרד הכלכלה בתוך הצו של סימון הקוד ואותו מקדם משרד הכלכלה בעצמו יחד עם משרד הבריאות.

סיגל מרד: במסגרת תקנות של משרד הבריאות.

סיגל מרד: זה ישתלב כתקנות - - -

אברהם מיכאלי: כלומר חוק אחד לא יפריע לחוק השני להתקדם, כי זה יכול להיות בקצב שונה.

שרון גוטמן: מאחר והם צריכים את האכסניה של הפקודה שלנו, הם מכינים את התכנים והאכסניה תינתן בפקודה שלנו.

שרון גוטמן: הם כרגע עוסקים בעבודה המקצועית של עריכת התקנות והניסוח שלהן, ברגע שזה יושלם מבחינה טכנית, זה ישולב אצלנו בתקנות שלנו.

אברהם מיכאלי: בתקנות, לא בחוק.

אברהם מיכאלי: בתקנות שיחוק

אברהם מיכאלי: קו אחרי אישור החוק שיחוקק מתי שיחוקק.

שרון גוטמן: יש כבר פקודה.

אברהם מיכאלי: הפקודה קיימת – לא משנים את החוק לגמרי.

שרון גוטמן: - - - תזכיר החוק שאנחנו מטפלים בו, שמאחד כמה צווים, אמור לתקן את הפקודה.

שרון גוטמן: הוא בעצם תיקון לפקודה, הוא לא חוק חדש.

אברהם מיכאלי: אתם לא עושים חוק חדש.

שרון גוטמן: התקנות האלה לגבי סימון קוד, אמורות להיות תקנות מכוח אותה פקודה מתוקנת.

אברהם מיכאלי: מבחינת סנכרון ביניכם, הקידום שאתם מקדמים כרגע את פקודתם בריאות הציבור (מזון), לא מפריע לכם להתקדם שם?

שרון גוטמן: לא, להיפך.

שרון גוטמן: זה לא אמור להפריע.

אברהם מיכאלי: זה מה שרציתי לשמוע.

אברהם מיכאלי: יש לנו עוד איזה עניין מול משרד הבריאות ומשרד הכלכלה שעובדים בחפיפה?

עידו בן-יצחק: לא.

אברהם מיכאלי: עוד משהו שקשור למשרד הכלכלה?

עידו בן-יצחק: לא.

אברהם מיכאלי: תודה לך.

אברהם מיכאלי: תכינו את מה שביקשתי ליום ראשון הקרוב.

אסף פרידמן: רק רגע, ברשות היושב-ראש, ביקשתי מדנה לבדוק כי זה הטריד אותי: ב-10 באפריל יצא זימון לישיבה של השבוע הבא.

אסף פרידמן: תבדקי עם חדווה בר למה לא קיבלת.

גאל אזריאל: גם שאר המשרדים לא קיבלו.

אסף פרידמן: שאר משרדי הממשלה לא קיבלו?

אסף פרידמן: אז במשרד לא גילו לכם עדיין, אבל הלשכות שמולן עובדת הכנסת קיבלו ב-10 באפריל כבר.

אברהם מיכאלי: אולי בגלל פגרת הפסח.

אסף פרידמן: יכול להיות, אולי בגלל הפסח, שאף אחד עוד לא התעורר שם.

שרון גוטמן: אנחנו קיבלנו.

גאל אזריאל: אני לא יכולה לדעת מה קרה בדיוק.

אסף פרידמן: הנה, יש פה משרדים שקיבלו.

אברהם מיכאלי: אלה משרדי ממשלה שמקפידים לאכול מהדרין מן המהדרין מפסח עד שבועות.

גאל אזריאל: אני מופתעת.

גאל אזריאל: אצלנו, בדרך כלל, ישר מעבירים לי בלי בעיה.

אברהם מיכאלי: רבותי, אסף, ברשותך תעבירו תזכורת כדי לוודא שכולם קיבלו ולא יהיו פה אי הבנות.

אסף פרידמן: אני אוציא תזכורת.

אברהם מיכאלי: באותו יום צריכים להחליט אם בכלל לאשר להם את ההכרזה.

אברהם מיכאלי: גאל כבר מצפה שנה, אז אמרתי לה שלא תתאכזב.

גאל אזריאל: האמת היא שמבחינתי, בחצי שנה או בשמנה חודשים הקרובים, לא אהיה פה כדי לעשות את זה.

אברהם מיכאלי: אז אפשר לא להכריז בכלל.

גאל אזריאל: דווקא הייתי רוצה לשנה כדי לטפל בזה בעצמי, אבל זה לשיקולכם.

אברהם מיכאלי: את הולכת לעזוב אותנו, איזו סיבה יש לי להאריך את זה?

גאל אזריאל: דנה יפה תחליף אותו ותיקח את זה לידיים.

אברהם מיכאלי: המשרד הבא הוא משרד האנרגיה?

עידו בן-יצחק: כן.

עידו בן-יצחק: משרד האנרגיה לא זומן לפה.

עידו בן-יצחק: מנכ"לית המשרד העבירה מכתב.

עידו בן-יצחק: הנושא היחיד אצלם שלא תלוי בכנסת הוא הנושא של הסדרים במשק הדלק.

עידו בן-יצחק: הודיעו במליאה על הכוונה להחיל רציפות על הצעת חוק משק הדלק, אבל עוד לא הצביעו.

עידו בן-יצחק: ההסבר הוא מחלוקת בין משרד הביטחון לבין המשרד להגנת העורף לגבי אחד הנושאים שבהצעת החוק.

עידו בן-יצחק: המנכ"לית אמרה כך: בנסיבות העניין, ככל שתתייתר המחלוקת בין משרד הביטחון לבין המשרד להגנת העורף לעניין סמכויות ביחס להצעת החוק שבנדון, בכוונתנו לקדם את הליכי החקיקה של הצעת החוק.

עידו בן-יצחק: אני מניח שהעניינים שנוגעים למשרד להגנת העורף, המשך קיומו או סמכויותיו, יתבהרו במהלך החודש הקרוב.

אברהם מיכאלי: אני מציע, עם כל הכבוד למכתב הזה שאמרתי שיספק אותי לישיבה הזאת, בישיבה הבאה גם המשרד להגנת העורף וגם משרד האנרגיה יופיעו לוועדה המשותפת כדי לתת את ההסבר למחלוקת ביניהם.

אברהם מיכאלי: כל עוד המשרד להגנת העורף – אלא אם משרד המשפטים יעדכן אותי שיש שם בעיה שאי אפשר לפתור אותה - - -

גאל אזריאל: הבעיה היא לא משפטית.

גאל אזריאל: אני מניחה שבוועדת החוץ והביטחון מודעים היטב לבעיות שיש בין שרים מסוימים בממשלה.

אברהם מיכאלי: זה כבר לא ועדת חוץ וביטחון – זה כבר בתקשורת.

אברהם מיכאלי: כל העיתונים כותבים על זה.

עידו בן-יצחק: משרד האנרגיה הוא לא צד במחלוקת הזאת.

עידו בן-יצחק: זאת מחלוקת הרבה יותר רחבה, שבמקרה יש לה שלוחה גם בהצעת החוק הזאת, על מה תפקידו של המשרד להגנת העורף.

אברהם מיכאלי: יש לכם היום עמדה לגבי האפשרות שמשרד האנרגיה יתקדם בלי המשרד להגנת העורף?

גאל אזריאל: השאלה לא הועברה אלינו.

אברהם מיכאלי: לכן אני שואל: משרד האנרגיה מודיע לי שהוא מנוע בגלל המשרד להגנת העורף - - -

גאל אזריאל: מדובר בהחלטה של שר האנרגיה לקדם או לא לקדם את הצעת החוק בנסיבות הנוכחיות של המחלוקת בין שני שרים אחרים.

גאל אזריאל: זה לא משהו שהלשכות המשפטיות יכולות לעשות - - -

אברהם מיכאלי: אני שואל אם עמדת משרד המשפטים היא לקדם את זה - - -

גאל אזריאל: משרד המשפטים לא יכול להחליט אם לקבל הצעת חוק שאישר משרד אחר, לצערנו.

אברהם מיכאלי: אני מבין שקיבלנו מכתב גם מהמשרד להגנת העורף, נכון?

אברהם מיכאלי: מה הם כותבים?

עידו בן-יצחק: המשרד להגנת העורף אומר שהצעת חוק הדלק אושרה בממשלה הקודמת ועברה קריאה ראשונה.

עידו בן-יצחק: בתאריך 13 באוקטובר 2013 החליטה ועדת השרים לענייני חקיקה להודיע לכנסת על רצון הממשלה להחיל דין רציפות על הצעת החוק והורתה, בין היתר, כי קודם לכן נציגי משרד הביטחון והמשרד להגנת העורף יסכמו ביניהם את סוגיית הסמכויות בנושא הפעלת משק לשעת חירום, וככל שלא תושג הסכמה – יובא הנושא להכרעתה של הוועדה – זאת אומרת להחלטה של ועדת השרים לחקיקה.

עידו בן-יצחק: משלא הושגה הסכמה בין השרים, משך משרד האנרגיה והתשתיות את הצעתו.

עידו בן-יצחק: לאור ההתפתחויות האחרונות, הודעת השר להגנת העורף והמתנה להכרעתו הצפויה של ראש הממשלה בנידון, אנחנו ממליצים להמתין להבהרת תמונת המצב שייתכן שתייתר את הצורך בקיום הדיון בנושא.

אברהם מיכאלי: אני מבין שפה אולי מצפים לפתרונות מהסוג האחר.

גאל אזריאל: אני משערת, כמו שעידו הציע, שנראה התפתחויות בחודש-חודשיים הקרובים.

אברהם מיכאלי: אני דווקא לא הייתי נוהג בשיטה הזאת.

אברהם מיכאלי: ראשית, יכולה ועדת שרים לחקיקה להתכנס – הם מתכנסים כל שבוע בתחילת המושב.

אברהם מיכאלי: אני רוצה שמשרד המשפטים - - -

גאל אזריאל: צריך שהשר הנוגע בעניין הרלוונטי יבקש להעלות את הנושא לוועדת השרים.

אברהם מיכאלי: ועדת שרים לא יכולה ליזום דיון לבד על חוק שנמצא במריבה בין שני שרים?

גאל אזריאל: הוועדה לא יוזמת.

גאל אזריאל: שר שחבר בוועדה צריך לבקש ליזום את הדיון, למיטב הבנתי.

עידו בן-יצחק: לא.

עידו בן-יצחק: זה רק אם השר יפנה.

עידו בן-יצחק: אני לא רואה אותו פונה בנסיבות האלה.

גאל אזריאל: מדובר בהצעת חוק שמוכנה לגמרי.

גאל אזריאל: נראה לי שאם זה ימתין חודש-חודשיים, ונראה איך הדברים מתפתחים, אז יכול להיות שעדיף לתת קצת זמן לדברים להתקדם לבד ונראה.

גאל אזריאל: אם התמונה לא תתבהר עד אז – ננסה למצוא פתרון אחר.

אברהם מיכאלי: נשקול לפי שני המכתבים שנשלחו אלינו אם לזמן את שני המשרדים לדיון הקרוב של הוועדה המשותפת.

עידו בן-יצחק: את משרד האנרגיה אני מציע בכל מקרה לזמן לדיון.

אברהם מיכאלי: בוודאי.

אברהם מיכאלי: הוא הצד הנוגע.

גאל אזריאל: משרד הביטחון בא לדיון בכל מקרה.

אברהם מיכאלי: הגנת העורף כרגע מיוצגים על ידי משרד הביטחון?

גאל אזריאל: לא.

גאל אזריאל: יש להם יועץ משפטי משלהם.

גאל אזריאל: המחלוקת היא בין משרד הביטחון למשרד להגנת העורף משרד האנרגיה הוא המשרד - - -

אברהם מיכאלי: במשרד להגנת העורף מעלים הסתייגויות משלהם, כנראה, זה לא קשור למשרד הביטחון.

אברהם מיכאלי: זה מה שאני מרגיש.

עידו בן-יצחק: ההסתייגויות של המשרד להגנת העורף נוגעות לזה שניתנו בהצעת החוק סמכויות מסוימות למשרד הביטחון, שלטענתם צריכות להיות שלהם.

אברהם מיכאלי: אם כך, משרד הביטחון הוא הגורם הנוסף שנמצא במחלוקת הזאת.

עידו בן-יצחק: אני מניח שמצד משרד הביטחון שהצעת החוק תישאר כמות שהיא.

גאל אזריאל: ברור.

אברהם מיכאלי: נשקול את זה.

אברהם מיכאלי: ממשרד האנרגיה יגיעו, אבל מה הם יכולים לחדש למעט זה שיגידו שהממשלה לא מתפקדת?

אברהם מיכאלי: זה מה שהם יכולים להגיד.

גאל אזריאל: אני לא בטוחה שהם יגידו את הדברים בצורה כזאת.

אברהם מיכאלי: אני לא מצפה ממך לתגובה, אבל משרד המשפטים לא יכול לעמוד בצד כמו או"ם.

אברהם מיכאלי: אנחנו נשקול יחד עם יושב-ראש הוועדה המשותפת האם בסיטואציה הזאת נזמן אותם או לא לישיבה באותו יום.

אברהם מיכאלי: את הדיווח הזה יש לנו?

עידו בן-יצחק: כן.

אברהם מיכאלי: באותו יום אני גם רוצה לשמוע את עמדת משרד הביטחון בדיון.

אברהם מיכאלי: תגידו להם שילמדו את הסוגיה אם הם לא בקיאים בה.

אברהם מיכאלי: שיידעו שאנחנו מעלים את הסוגיה הזאת בוועדה המשותפת להכרעת הוועדה.

עידו בן-יצחק: הם בקיאים.

עידו בן-יצחק: דברתי אתם.

אברהם מיכאלי: חוץ מזה, דברים אחרים של משרד האנרגיה מתקדמים בכנסת, נכון?

גאל אזריאל: או שלא.

עידו בן-יצחק: בדרך זו או אחרת.

אברהם מיכאלי: דעה פסימית על הכנסת - - -

גאל אזריאל: אני מאוד אופטימית לגבי הכנסת.

אברהם מיכאלי: משרד הבריאות, בבקשה.

אברהם מיכאלי: נתחיל לפי הסדר ונראה איפה יש חפיפה עם משרדים אחרים.

עידו בן-יצחק: הנושא הראשון הוא התכשירים להדברת מזיקים לאדם.

אסתי כהנא-גוטליק: אני מאגף הרוקחות.

אסתי כהנא-גוטליק: יש לנו שני צווים.

אסתי כהנא-גוטליק: צו פיקוח מצרכים ושירותים לתכשירים להדברת מזיקים לאדם.

אסתי כהנא-גוטליק: החלק של משרד הבריאות הוא התכשירים דוחי יתושים שבאים במגע עם העור.

אסתי כהנא-גוטליק: בחנו כמה רגולציות שקיימות בעולם.

אסתי כהנא-גוטליק: בספטמבר האחרון יצאה רגולציה חדשה של אירופה, מספר 528.

אסתי כהנא-גוטליק: כרגע אנחנו פועלים בשיתוף הלשכה המשפטית להכין טיוטה ראשונה.

אברהם מיכאלי: תקרבי קצת את המיקרופון אליך.

אסתי כהנא-גוטליק: אנחנו פועלים לאמץ רגולציה חדשה שיצאה באירופה בספטמבר האחרון, רגולציה מספר 528, שתיתן לנו מענה.

אסתי כהנא-גוטליק: אנחנו מקווים להוציא טיוטה ראשונה להפצה לציבור תוך כחודשיים.

אברהם מיכאלי: כבר בדיון הקודם דיברת על סוף יוני כתאריך, נכון?

אסתי כהנא-גוטליק: כן.

אברהם מיכאלי: אז הודעתי שאני לא מסכים לזה.

אברהם מיכאלי: אנחנו כבר בסוף אפריל ואתם אומרים שבבדיקות שלכם אתם כבר מגבשים את הנוסח?

אסתי כהנא-גוטליק: כן.

אברהם מיכאלי: לא יודע מה להגיד לכם כי לא יהיה לכם מנכ"ל עוד מעט ואני לא יודע מה ללחוץ עליכם.

אברהם מיכאלי: עכשיו אנחנו בסוף אפריל, התקדמתם ושמעתי על הבעיה שיש עם השינויים באירופה, כבר שמענו על זה לפני שנה, יותר משנה.

אברהם מיכאלי: בזמנו, הייעוץ המשפטי של המשרד הציג את הסוגיה הזאת כסוגיה רגישה.

אברהם מיכאלי: מה הסיבה שאתם לא מניחים את התקנות האלה?

אברהם מיכאלי: לא מפיצים אותן?

אברהם מיכאלי: זה עניין של חוסר תקנים?

אברהם מיכאלי: אין צוותים?

אברהם מיכאלי: עוד חודשיים לבקש מאתנו זה אומר שאנחנו נותנים לכם זמן בלתי מוגדר.

אברהם מיכאלי: למה בלתי מוגדר?

אברהם מיכאלי: אני לא יודע מה יהיה הלאה בעוד חודשיים: משרד המשפטים עוד לא העירו את ההערות שלהם.

אברהם מיכאלי: אני לא יודע איזה עוד משרד נוגע בדבר הזה, בטח איכות הסביבה, לא?

עידו בן-יצחק: יכול להיות.

אסתי כהנא-גוטליק: איכות הסביבה עשו - - -

אברהם מיכאלי: הם נתנו את ההערות שלהם?

אסתי כהנא-גוטליק: זה בתחום אחריותם כבר מזמן.

אברהם מיכאלי: אני מתכוון למובן של החפיפה ביניכם.

אברהם מיכאלי: מי נמצא פה מאיכות הסביבה?

עידו בן-יצחק: יעל בן עמוס.

אברהם מיכאלי: זכותם להתערב מתי שיתערבו.

שרון גוטמן: הם הגישו הצעת חוק לגבי חומרים שלא באים במגע - - -

אברהם מיכאלי: כן, אבל אני מדבר כרגע על הזמן שלוקח לתאם דברים בין המשרדים אפילו שאין להם התנגדות.

אברהם מיכאלי: אני רוצה לקצר את ההמתנה הזאת.

אברהם מיכאלי: מה הסיבה שזה לא יוגש עד סוף יוני?

אברהם מיכאלי: זה טוב, זה נוח.

אברהם מיכאלי: קיבלתי אפילו פנייה לא להכביד עליכם.

אברהם מיכאלי: אבל בכל הכבוד, אני רוצה לשמוע ממך - - -

אסתי כהנא-גוטליק: זה עניין של לשכה משפטית.

אברהם מיכאלי: מה הסיבה, לשכה משפטית?

אברהם מיכאלי: אין לכם צוות עבודה שיכול לעמוד בזה?

אברהם מיכאלי: אני רוצה לדעת את זה כי אין שום סיבה שאתם מבקשים ממני עוד חודש ועוד חודש בלי הצדקה לזה.

אברהם מיכאלי: אם יש כבר חומר שנלמד וחומר משווה – אז מה הבעיה להפיץ את התקנות האלה?

אסתי כהנא-גוטליק: אני אבדוק את עם הלשכה המשפטית.

אברהם מיכאלי: אני רוצה לקבל תשובה כבר בשבוע הבא.

אברהם מיכאלי: אני לא אתן הסכמה לעוד חודשיים סתם.

אברהם מיכאלי: על מה?

אברהם מיכאלי: זה עניין טכני?

אברהם מיכאלי: לשבת לכתוב?

אברהם מיכאלי: אני לא יודע.

אברהם מיכאלי: פה צריך סדרי עדיפות, כמו שאמרתי קודם כבר מספר פעמים, יש סדרי עדיפות במשרד, אתם יכולים להוציא לפועל את התקנות האלה.

אברהם מיכאלי: אנחנו מדברים על זה לפחות 3 שנים.

אברהם מיכאלי: אז אמרו לי שהסיבה היא שבאירופה זה הולך להשתנות.

אברהם מיכאלי: זה השתנה באירופה בספטמבר.

אברהם מיכאלי: אין שום סיבה שזה יעוכב עוד.

אברהם מיכאלי: את מכירה את התקנות במשרד המשפטים?

גאל אזריאל: למיטב ידיעתי שום טיוטה לא הגיעה עדיין למשרד המשפטים.

גאל אזריאל: אני מבינה שהלשכה המשפטית של משרד הבריאות עדיין לא ניסחה את הטיוטה.

אברהם מיכאלי: אני יודע את זה, זה לא שהם מעכבים לכם.

אברהם מיכאלי: אבל הם גם יכולים, בצדק, לעכב בדרך, להעיר הערות, להחזיר חזרה.

אברהם מיכאלי: אז זה לא סוף יוני, זה יהיה עוד חודשיים ועוד חודשיים ואנחנו לא נצא מזה.

אברהם מיכאלי: אני רוצה שאת התקנות האלה תגישו כבר להפצה.

אברהם מיכאלי: אחר כך, אם תתעורר בעיה או לא תתעורר – נראה בהמשך.

אברהם מיכאלי: אני רוצה ביום ראשון הקרוב שאתם תבואו לוועדה המשותפת ותדווחו על לו"ז יותר קצר מבחינת הפצת התקנות.

אברהם מיכאלי: זה בעניין התכשירים.

אברהם מיכאלי: מה הנושא השני, סימון קוד?

אברהם מיכאלי: אני מבין שזה חלק מארבעה צווים אחרים, נכון?

עידו בן-יצחק: כן.

שרון גוטמן: רק רגע.

שרון גוטמן: כדי לשחרר את אסתי.

שרון גוטמן: יש נושא אחד בתחום התמרוקים.

אסתי כהנא-גוטליק: הצו של התמרוקים.

עידו בן-יצחק: סעיף מספר 11.

אברהם מיכאלי: סעיף 11?

אברהם מיכאלי: הנושא התמרוקים כבר עבר לוועדת העבודה, כך נאמר לי.

אברהם מיכאלי: מה הבעיה שם?

אסתי כהנא-גוטליק: זה עוד לא בא לדיון.

אברהם מיכאלי: אני לוקח את האשמה עלי מול יושבי-ראש ועדות שעוד לא התחילו לדון.

אברהם מיכאלי: פניתי אליהם כבר וכל אחד מהם הבטיח לי שבתחילת המושב תינתן עדיפות לצווים שכבר נמצאים אצלם.

אברהם מיכאלי: אני מבטיח לך שנעמוד בקשר בתחילת המושב.

אברהם מיכאלי: אנחנו נוציא להם מכתבים נוספים כדי לזרז אותם.

אברהם מיכאלי: אלה תקנות עצמאיות, נכון?

אברהם מיכאלי: הן לא קשורות למשהו שאת כרגע דיברת עליו מבחינת קודם?

אברהם מיכאלי: זה רשום לנו שטרם נדון בוועדת העבודה והרווחה.

אברהם מיכאלי: אני כבר הוצאתי מכתב ואני הולך להוציא עוד מכתב לקראת פתיחת המושב, כדי שיידעו שהדבר הזה ייכנס לסדר עדיפות.

אברהם מיכאלי: בסדר?

אסתי כהנא-גוטליק: תודה.

אברהם מיכאלי: נעבור עכשיו הלאה.

אברהם מיכאלי: סעיפים 2, 3, 4, 5 – הם במסגרת חוק אחד בעצם?

עידו בן-יצחק: סימון קוד של מזון ארוז מראש, איכות מזון, חימום מוצרים, הסחר במזון, יצואו ואחסנתו.

שרון גוטמן: כל אלה זה הטיוטה של תזכיר החוק.

שרון גוטמן: הבנתי שהמנכ"ל היוצא דיבר אתך היום - - -

אברהם מיכאלי: הוא לא דיבר אתי, אבל הועבר אלי מסר.

שרון גוטמן: כל הנושא של תזכיר החוק - - -

אברהם מיכאלי: לא הבנתי מה קרה.

אברהם מיכאלי: הרי אמרתם בזמנו שבפברואר תסיימו את זה.

שרון גוטמן: קודם כל, מול משרד החקלאות התקבלה החלטה.

שרון גוטמן: היו דיונים אצל מנכ"ל משרד ראש הממשלה והוחלט שכל הנושא של חלוקת הסמכויות בין המשרדים יוציאו אותו כרגע כדי לקדם את התזכיר ולא להיתקע.

שרון גוטמן: התזכיר ישקף רק את המצב הקיים משום שהמשרדים לא הצליחו בשנה האחרונה להגיע לידי הבנות, למעט בנושא אחד שזה נושא בדיקות המשנה – בדיקות שהיום מבוצעות לפי מספר מקורות חקיקתיים ויש לגביהן עתירות לבג"ץ שתלויות ועומדות – הנושא הזה אמור להיות מוסר ולהיכנס לתוך תזכיר החוק.

שרון גוטמן: על זה יש לנו כרגע ישיבות עם משרד החקלאות והאוצר.

שרון גוטמן: הממשלה, בשלב הזה, כולנו יודעים, בוחנת אפשרויות שונות להורדת יוקר המחייה.

שרון גוטמן: זה עיקר פועלה בימים אלה.

שרון גוטמן: בין האפשרויות יש את נושא הסרת החסמים בפיקוח על ייבוא מזון.

שרון גוטמן: חלק ניכר מתזכיר החוק עוסק בנושא של הסדרת הפיקוח על ייבוא מזון, נושא שעד היום לא עוגן בחקיקה, בוודאי לא בחקיקה ראשית.

שרון גוטמן: בערב החג יצאה משלחת משותפת של משרד ראש הממשלה ומשרד הבריאות לאירופה כדי לבחון איך מתבצע הפיקוח של ייבוא מזון מחוץ אירופה לתוך אירופה.

שרון גוטמן: הם היו במספר מדינות וחזרו עם הבנות חדשות לגבי הסרת חסמים בפיקוח על ייבוא ושינוי השיטה הנוהגת.

שרון גוטמן: כרגע, הם לומדים את הנושא ואיך זה משליך על כל הפרק הזה בתזכיר החוק שאמור להיות מותאם למצב באירופה.

שרון גוטמן: התקיימו ישיבות – בערב החג ואחרי החג – שתי ישיבות עם משרד המשפטים בנושא הזה.

שרון גוטמן: אנחנו בוחנים איך אפשר לשלב את התיקונים האלה בתוך תזכיר החוק.

שרון גוטמן: המשמעות היא הגברת האחריות של היבואן, הגברת הענישה שלו אבל מצד שני ייבוא בצורה פחות ביורוקרטית.

שרון גוטמן: זה בעצם מה שיש לי כרגע.

שרון גוטמן: אין לי מעבר לזה ברמה - - -

אברהם מיכאלי: זה יכול לשנות גם את הלו"ז העתידי לגבי גיבוש התזכיר.

שרון גוטמן: נכון.

שרון גוטמן: השבוע אמורה להתקיים ישיבה אצל מנכ"ל משרד ראש הממשלה בנושא, אחרי הנסיעה וכל התובנות, ושם נראה את לוחות הזמנים שיתקבלו ולפי זה נוכל לדעת.

שרון גוטמן: זה בהיבט של תזכיר החוק.

אברהם מיכאלי: אני רוצה להבין שארבעת הנושאים שקשורים לאותו חוק - - -

שרון גוטמן: יותר מארבעה, לדעתי.

שרון גוטמן: באופן עקיף, זה משליך גם על עוד תקנות.

עידו בן-יצחק: כן.

עידו בן-יצחק: באופן עקיף, יש עוד 9 צווים שממתינים.

אברהם מיכאלי: אותם צווים שכרגע בודדנו אותם, אפשר יהיה לטפל בהם רק לקראת החוק בסוגיה הזאת של מזון.

אברהם מיכאלי: זה חוק עם הרבה משמעויות מבחינת נושאים.

אברהם מיכאלי: מבחינתכם, יש לכם כמעט 15 צווים שקשורים לזה.

אברהם מיכאלי: ככה זה יוצא.

שרון גוטמן: זה מאוד מקביל לאירופה, להם יש Food law וזה מאוד מקביל לחוק האירופאי של פיקוח על מזון.

שרון גוטמן: הפקודה היא פקודה מנדטורית שלא עשו בה אף פעם שינוי, היו כמה הצעות חוק פרטיות.

שרון גוטמן: היא משנת 83' אבל היא נוסח מנדטורי.

שרון גוטמן: מאז קום המדינה לא כל-כך נגעו בנושא הזה.

שרון גוטמן: היו המון צווי פיקוח כי פעם משרד הכלכלה היה מפקח על מזון ואחרי זה משרד הבריאות.

שרון גוטמן: אף פעם לא עשו טיפול מסיבי כזה של רגולציה.

אברהם מיכאלי: לכן אני מאוד מאוכזב שהדבר הזה לא מתקדם, גם בשביל לפתור את זה.

אברהם מיכאלי: כל חודש יצוץ לכם איזה גוף אירופאי כזה או אחר שילמד אתכם איך לחוקק את זה ובסוף לא נחוקק את החוק הזה אף פעם.

שרון גוטמן: אתה מתפרץ פה לדלת פתוחה כי אני מאוכזבת יותר.

שרון גוטמן: אני עבדתי הרבה שעות על - - -

אברהם מיכאלי: אין לזה סוף, אין לזה סוף.

גאל אזריאל: לפי מה שהבנתי, גם מהדיווחים של שרון, הנושא נמצא בראש סדר העדיפויות של הממשלה עצמה.

גאל אזריאל: שמעת ממנה שהישיבות מתנהלות אצל מנכ"ל משרד ראש הממשלה.

אברהם מיכאלי: ראיתי הרבה נושאים שהתנהלו אצל מנכ"ל משרד ראש הממשלה לפני הרבה שנים, ועדיין נמצאים שם.

אברהם מיכאלי: בזמנו דיווחתם לנו על חודש פברואר וזה נדחה למרץ.

אברהם מיכאלי: כרגע אני שומע ממך שלא רק משרד החקלאות גרם לכם לעכב את זה אלא גם נושאים אחרים שאתם בוחנים בעצמכם.

שרון גוטמן: זה לא משרד החקלאות, זה שני המשרדים ביחד.

אברהם מיכאלי: מה את מעריכה כרגע?

אברהם מיכאלי: איך אני יכול לראות את הלו"ז?

שרון גוטמן: אין לי דרך לתת לך לוחות זמנים עד שאני לא אשמע ממי שמנהיג את מדיניות המשרד לאיזה כיוון הוא הולך.

שרון גוטמן: התזכיר נוסח בהתאם לתפיסה פיקוחית מסוימת של ייבוא מזון שיש רישום של יצרנים בחו"ל.

שרון גוטמן: כרגע הם רוצים לבטל את כל הנושא של רישום יצרנים בחו"ל ולתת לכל אחד לייבא מזון בלי שום איזושהי חובה מוקדמת שהוא צריך.

שרון גוטמן: כל התפיסה משתנה מאוד וצריך להתאים את הנוסח כי גם הענישה בתזכיר הותאמה לנושא שהיבואן צריך שיעמוד במספר תנאים ואם לא – הוא מקבל עונש בהתאם.

שרון גוטמן: כרגע הכול משתנה וצריך להתאים את זה.

אברהם מיכאלי: אין לכם מנכ"ל היום שאני יכול לדרוש ממנו להתחייב לי לעוד חודש.

שרון גוטמן: הבנתי שהוא נמצא עד חודש יוני.

גאל אזריאל: הבנתי שהוא גם לקח על עצמו לקדם את הנושא הזה ככל האפשר עד עזיבתו.

אברהם מיכאלי: לא תלוי במנכ"ל.

אברהם מיכאלי: מנכ"ל מתחלף תמיד חושש להתחייב.

אברהם מיכאלי: אני מכבד את השרה אבל אני לא יודע כמה היא קובעת בדברים - - -

שרון גוטמן: יכול להיות מצב שהמנכ"ל יחליט – אני לא יודעת כרגע – יכול להיות שהוא יחליט שמבחינתו הוא רוצה לקיים את ההבטחה שלו וידרוש שינוי של איזשהו נוהל.

שרון גוטמן: בחוק הוא מבין בעצמו שלוחות הזמנים של יוני, כרגע הם לא ריאליים.

אברהם מיכאלי: עם כל ההבנה ועם כל הרצון לתת לכם עוד זמן להתארגן, המצב לא מאפשר לכם, זה לא אני לבד: בשבוע הבא תצטרכו שוב לתת הסבר לוועדה המשותפת בסוגיה הזאת את כל מה שהסברת היום עם הסברים נוספים, אולי.

אברהם מיכאלי: תעבירי מסר למנכ"ל שאני שמעתי בקשב רב כמו שהוא ביקש.

אברהם מיכאלי: אין לי בעיה אבל אני לא יכול בלי לו"ז מוגדר לאפשר לכם להגיד "יהיה בסדר" כי זה אומר שאני לא יודע מתי זה יהיה.

אברהם מיכאלי: ההערכה שלכם צריכה להיות ריאלית לאיזה כיוון זה יכול ללכת בעוד שבוע, בעוד חודש.

אברהם מיכאלי: אפשר לבקש אורכה לעוד חודש, נניח, אבל לא להשאיר את זה באוויר ונדע תשובה רק אחרי הכרזה נוספת שנעשה וגם אז לא נדע איפה זה עומד.

אברהם מיכאלי: הבנתי שהמנכ"ל לא בארץ, רציתי שהוא יהיה פה היום אבל הוא לא בארץ.

אברהם מיכאלי: אני מבקש שייתן לכם כלים או הערכה שלו כמה זמן הוא רואה כראלי ואחרי כך וכך זמן תבואו ותדווחו לוועדה שוב מה התקדם.

אברהם מיכאלי: גם את מנכ"ל משרד ראש הממשלה לא זימנתי אותו פה היום כי לא ידעתי שהוא זה שמנווט את הסוגיה.

אברהם מיכאלי: אבל אני רוצה לשמוע ממנכ"ל משרד הבריאות מה הוא רואה כריאלי, לאור ההתפתחויות שחלו במשרד במובן של החלפת מנכ"ל.

אברהם מיכאלי: אני רוצה לשמוע בוועדה המשותפת בשבוע הבא את הלו"ז שהוא מעריך שהוא יכול להתחייב כמנכ"ל המשרד ולאיפה זה מוביל מבחינת התפתחות, בסדר?

אברהם מיכאלי: זאת הסוגיה הכבדה הזאת של חוק המזון, פקודת בריאות הציבור (מזון).

אברהם מיכאלי: כן, עידו, אלו סעיפים 2, 3, 4, 5 ביחד.

אברהם מיכאלי: יש פה תקנות שכבר נמצאות במשרד הכלכלה - - -

עידו בן-יצחק: בנושא סחר ומזון יש תקנות של משרד הכלכלה שמחליפות סעיף אחד בצו הזה והן אושרו בוועדת הכלכלה לפני שבועיים וחצי.

אברהם מיכאלי: טוב.

אברהם מיכאלי: זה חלק אחד מהמכלול של אותה הצעת חוק, נכון?

עידו בן-יצחק: כן.

אברהם מיכאלי: מה עוד?

אברהם מיכאלי: סעיף 6.

עידו בן-יצחק: שמן מינרלי.

אברהם מיכאלי: זה נפתר, כך הבנתי, סוף-סוף.

שרון גוטמן: כן.

שרון גוטמן: השרה חתמה בחול המועד.

אברהם מיכאלי: עוד לא הבנתי את כל הסוגיה ומה שקרה שם.

שרון גוטמן: אני יכולה להסביר: שמן מינרלי - - -

אברהם מיכאלי: לא.

אברהם מיכאלי: החביאו ממנה את הצו?

אברהם מיכאלי: לא הראו לה את הצו?

אברהם מיכאלי: לא הבנתי.

אברהם מיכאלי: למה היא לא חתמה?

שרון גוטמן: לא יודעת.

שרון גוטמן: היא לא חתמה.

שרון גוטמן: היא רצתה סקירה של המצב באירופה מול המצב בארצות הברית לגבי אותו שמן מינרלי שמשתמשים בו כחומר שמסייע ייצור, הוא אמור לשמן את המכונות שחותכות את הלחם.

שרון גוטמן: היא רצתה לדעת מה הכמויות בחקיקה האירופאית ובארצות הברית.

שרון גוטמן: עשינו לה סקירה מקיפה, היא למדה את הנושא והשתכנעה.

אברהם מיכאלי: אז היא חתמה.

שרון גוטמן: היא חתמה והעברתי כבר למשרד המשפטים ביום חמישי.

גאל אזריאל: ביום חמישי אחרי הצהריים התקנות המחליפות והצו לביטול הועברו למשרד המשפטים.

גאל אזריאל: ראינו את זה היום בבוקר וזה כבר הועבר למחלקת הרשומות שמכינה את זה לפרסום.

אברהם מיכאלי: אני מעריך שזה יהיה תוך כמה ימים, נכון?

גאל אזריאל: העברנו את המסר.

גאל אזריאל: הם עושים כל מאמץ כדי שזה יפורסם השבוע, לפני הדיון בוועדה המשותפת.

גאל אזריאל: אם לא יספיקו עד אז – זה יהיה רק עניין של יום-יומיים.

אברהם מיכאלי: כן, כדי שייגרע מהחובות שלהם ויתווסף לזכויות.

אברהם מיכאלי: סעיף 6 סוף-סוף נפתר.

אברהם מיכאלי: אני תכננתי אחרי הישיבה הזאת להתקשר לשרה ואני לא עושה את זה בדרך כלל.

אברהם מיכאלי: אבל בסוף אמרו לי שהיא חתמה.

אברהם מיכאלי: אני מכבד את רצונה ללמוד, אין לי בעיה, אבל היה משהו מוזר: חודשים דיווחתם לנו שזה נמצא אצלה על השולחן.

אברהם מיכאלי: אבל אם זה נחתם – אנחנו שמחים שזה מתקדם.

אברהם מיכאלי: מה הצו הנוסף?

אברהם מיכאלי: שני צווים, בעצם.

עידו בן-יצחק: הנושא האחרון קשור למשרד להגנת הסביבה, הנושא של מכשירי קרינה.

עידו בן-יצחק: הוסבר לוועדה במשך כל השנים שהנושא יוסדר במסגרת חוק הקרינה של המשרד להגנת הסביבה.

עידו בן-יצחק: עודכנו ביום חמישי על ידי המשרד להגנת הסביבה שהכוונה היא לא לכלול את זה - - -

דפנה גוטליב: לא.

דפנה גוטליב: המכתב שהשר שלח לחבר הכנסת מיכאלי הבהיר שיש שתי אופציות:

דפנה גוטליב: אופציה אחת היא לעשות חוק מסגרת שכולל את כל הרגולטורים.

דפנה גוטליב: אבל אנחנו הולכים על האופציה של לעשות חוק רק שלנו בגלל לוח הזמנים המקוצר.

דפנה גוטליב: בפברואר כבר עדכנו את כל המשרדים שאנחנו רוצים חוק שלנו.

עידו בן-יצחק: זה לא היה כל-כך ברור פה.

אברהם מיכאלי: אז הם מתקדמים לכיוון מסוים, למה שהשר רוצה לקדם – אז נוצרה לקונה?

עידו בן-יצחק: יש פה שתי אפשרויות.

עידו בן-יצחק: אפשרות אחת: הם הולכים לכיוון של חוק יותר רחב ואז כוללים בתוכו את משרד הבריאות וזה ייקח להם יותר זמן.

עידו בן-יצחק: אפשרות שנייה: הם לא כוללים בחוק את משרד הבריאות.

עידו בן-יצחק: אז השאלה היא מה משרד הבריאות עושה, כי יש לו פה שני צווים שצריכים למצוא פתרון.

עידו בן-יצחק: אנחנו צריכים את ההתייחסות של שני המשרדים לנושא הזה.

דפנה גוטליב: האופציה של חוק מסגרת זה יהיה חוק לא רק עם משרד הבריאות.

דפנה גוטליב: זה יהיה עם משרד הבריאות, משרד התחבורה, משרד הכלכלה, המשרד להגנת הסביבה והוועדה לאנרגיה אטומית, שהם כל הרגולטורים הרלוונטיים לנושא.

דפנה גוטליב: לכן, בחירה של האופציה הזאת – אגב, במכתב השר כתב שזו האופציה המקצועית, הנכונה – היא בעצם שינוי של כל המערך הקיים.

דפנה גוטליב: זה אומר לא הארכה של כמה חודשים אלא הארכה של כמה שנים כי זו עבודה של שינוי כל הסדר הקיים כרגע וקביעת מערך חדש של טיפול בנושא.

דפנה גוטליב: לכן השר אמר שנקדם חוק שהוא חקיקה רק שלנו שנוגעת רק לסמכויות של המשרד להגנת הסביבה והוא יהיה באמת בלוח הזמנים המקוצר שהתחייבנו עליו.

דפנה גוטליב: אם נבחר בחוק מסגרת, חשוב לנו להבהיר – הייתה כאן איזושהי אי הבנה – החוק יהיה חוק של כל הרגולטורים האלה, זאת אומרת, חוק של 5 שרים ולא חוק רק של המשרד להגנת הסביבה.

דפנה גוטליב: אנחנו התנדבנו בזמנו לרכז את הנושא, אבל האחריות היא של כולם.

עידו בן-יצחק: האחריות היא שאלה נפרדת.

עידו בן-יצחק: אגב, הדיון הזה אולי היה צריך להתקיים ב-2010 ולא ב-2014.

דפנה גוטליב: כן, יכול להיות.

דפנה גוטליב: זה היה ברור לצוות המקצועי כל הזמן וכנראה הייתה איזושהי אי הבנה שלא עברה כאן.

דפנה גוטליב: הצוות המקצועי הבין את זה: מדובר בסמכויות שגם אם היינו רוצים לקחת לעצמנו, אנחנו לא יכולים.

עידו בן-יצחק: מי תהיה לו סמכות – זה פחות עניינה של הוועדה.

אברהם מיכאלי: העניין הוא איך מתקדמים.

דפנה גוטליב: אם נשארת סמכות של משרד הבריאות, שרת הבריאות צריכה להיות חתומה על החוק ואז ודאי שהחוק הוא לא חוק של המשרד להגנת הסביבה אלא הוא חוק - - -

אברהם מיכאלי: השאלה היא מי יכול לפתור את כל המחלוקת הבין-משרדית הזאת?

אברהם מיכאלי: מישהו צריך להכריע בזה.

יעל בן עמוס: בגלל זה אנחנו עושים חוק.

דפנה גוטליב: בדיוק בגלל זה אמרנו - - -

אברהם מיכאלי: לא.

אברהם מיכאלי: מה שהשר רוצה לעשות, זכותו כשר להגנת הסביבה לעשות, בסדר.

אברהם מיכאלי: בכל הדברים, גברת גוטמן, לא שמעתי מה עמדתכם בסוף: אתם הולכים על חוק עצמאי, נפרד?

שרון גוטמן: אני אישית עודכנתי על-ידי הוועדה ביום חמישי והעברתי את זה מיד למי שאמונה בלשכה המשפטית והיא הפנתה את זה למנהלת האגף הרלוונטי במשרד, שראה את זה רק היום בבוקר.

שרון גוטמן: עדכנתי בעל פה את המנכ"ל ערב נסיעתו.

שרון גוטמן: הם ביקשו זמן ללמוד את זה כי הם לא ידעו על זה קודם.

שרון גוטמן: הם בקשו זמן, הם ביקשו ממני שבועיים לתת לכם את העמדה שלהם.

שרון גוטמן: אני מבינה שבגלל החלופה הראשונה, יכול להיות שאתם צריכים לדבר עם הגורמים הרלוונטיים שוב במשרד להגנת הסביבה.

דפנה גוטליב: חשוב לי להבהיר ואני חושבת שגם דיברנו עם הוועדה על זה: היה צוות מקצועי של כל הרגולטורים, שהתחיל לעשות עבודה.

דפנה גוטליב: ברגע שהשר שלח את המכתב הזה לחבר הכנסת מיכאלי, על זה אני יכולה להעיד כי ישבתי שם, הקראנו את המכתב הזה לכל הגורמים הרלוונטיים וכולם ידעו.

דפנה גוטליב: יש לי כאן מייל מחודש מרץ, ממשרד הבריאות, שאמר באמת שהם לא מצטרפים אלינו.

דפנה גוטליב: הדבר היה ידוע וחשוב להגיד את זה.

דפנה גוטליב: כולם יודעים.

דפנה גוטליב: אני לא יודעת איפה זה נפל - - -

שרון גוטמן: כך נאמר לי היום, שעה לפני הדיון.

דפנה גוטליב: אנחנו הודענו על הסיטואציה הזאת לצוות המקצועי.

דפנה גוטליב: באמת לא היו שם יועצים משפטיים, אנחנו הודענו לגורמים המקצועיים.

אברהם מיכאלי: איך משרד הבריאות יכול לחיות בלי החלק הזה, שהם יקדמו אותו לבד?

אברהם מיכאלי: הרי יש בזה גם איזשהו היגיון של תוצאה.

שרון גוטמן: אני זוכרת שמדובר על הקרינה ממכשור רפואי, מציוד רפואי, שנמצא בבתי חולים.

שרון גוטמן: אני לא אוכל לתת חוות דעת מקצועית.

אברהם מיכאלי: הבנתי את זה.

שרון גוטמן: את זה אני רוצה לבקש מהם.

שרון גוטמן: אני אבקש שהם יזדרזו – הם ביקשו שבועיים, אני אבקש פחות.

אברהם מיכאלי: אני זוכר שהצוותים המקצועיים הזהירו אותנו פה כל הזמן על הקרינה המייננת, שזה חוק מאוד מסובך, מאוד מורכב ומאוד רגיש.

אברהם מיכאלי: אני מקבל את הרגישויות, אבל בסוף מגיע לתוצאה שדורכים במקום ולא מתקדמים.

אברהם מיכאלי: אם הפלונטר שנוצר הוא שמתקדמים מצד אחד ובסוף משרד הבריאות לא יכול לאפשר את המצב הזה שהלקונה תישאר בחוץ כי זה מפריע, אז לא התקדמנו במובן של ביטולי צווים לפחות, אני לא נכנס לתוכן – התוכן הוא עניין מקצועי.

אברהם מיכאלי: אם יישארו בחוץ 2 צווים שהם במכלול – אז המכלול בסוף לא נפתר.

אברהם מיכאלי: אני שואל עכשיו את משרד המשפטים: מי מתאם את כל המשרדים האלה?

אברהם מיכאלי: רק משרד ראש הממשלה?

גאל אזריאל: לכאורה, כשיש מחלוקת בין שני משרדים, הם יכולים להביא את זה למנכ"ל משרד ראש הממשלה.

גאל אזריאל: אבל כנראה שאין מחלוקת מקצועית, יש מחלוקת ובעיה לגבי הזמן שייקח להחלפת הצווים.

גאל אזריאל: אני מבקשת שאלת הבהרה: כמה זמן זה ייקח לכם אם אתם עושים את ההסדרה לכם?

גאל אזריאל: אם זה לא חוק מסגרת, כמה זמן זה ייקח?

דפנה גוטליב: אם זה שלנו, השר התחייב בפני הוועדה שתוכן הטיוטה של הצעת החוק תצא עד סוף יולי הקרוב, תזכיר חוק יופץ בדצמבר ויועבר לאישור ועדת שרים לחקיקה עד סוף יוני 2015.

גאל אזריאל: יש אופציה שבינתיים, במקום להגיע לחוק מסגרת, תגיעו לחוק שעוסק בעניינים שלכם ושל משרד הבריאות?

דפנה גוטליב: זה ייקח יותר זמן.

דפנה גוטליב: את זה אנחנו חוזרים ומבהירים: אם מדובר בחוק שיעסוק גם בדברים שלנו וגם במשרד הבריאות, הפנייה צריכה לבוא גם משרת הבריאות שאומרת שהיא רוצה להצטרף לחוק שלנו, וביחד צריכים לבקש עוד זמן.

דפנה גוטליב: זה לא יהיה הזמן שכרגע התחייבנו עליו.

אברהם מיכאלי: הזמן שלכם ארוך מאוד.

אברהם מיכאלי: עד יוני 2015 זה יותר משנה.

דפנה גוטליב: ביוני 2015 זה יעבור לוועדת שרים לחקיקה.

גאל אזריאל: אתם מדברים על הפצת תזכיר תוך 8 חודשים מהיום.

דפנה גוטליב: לפני הפצת התזכיר, אנחנו כמובן נעביר את זה להערות של כל הגורמים הרלוונטיים ולכן אנחנו לוקחים את הזמן, בגלל שבאמת מדובר בנושא שנוגע ל-5 רגולטורים.

אברהם מיכאלי: אני לא רואה פה תחזית אופטימית.

גאל אזריאל: אני חושבת שקודם כל משרד הבריאות צריך לגבש את - - -

אברהם מיכאלי: זה לא רק עניין של משרד הבריאות.

אברהם מיכאלי: מותר לשרים לחלוק זה על זה.

אברהם מיכאלי: אני רוצה לדעת מי בסוף מביא לתוצאה שהצווים האלה יתבטלו.

אברהם מיכאלי: אני לא נכנס לתוכן.

גאל אזריאל: כמו לגבי כל הצווים האחרים, כל שר אחראי על הצווים שלו.

גאל אזריאל: משרד הבריאות אחראי על הצו בנושא הקרינה של המכשירים הרפואיים.

גאל אזריאל: דרך אגב, אם אני לא טועה, הצו השני הוא הכרזה על אותו נושא, כך שזה בעצם אותו נושא ולא שני נושאים.

גאל אזריאל: אני לא מבינה בנושא, לא מכירה את זה בכלל – יכול להיות שמשרד הבריאות יכול לקחת על עצמו לקדם באותו לוח זמנים את ההסדרה ולהכניס את זה בתוך החוק של המשרד להגנת הסביבה.

גאל אזריאל: אני לא מבינה בזה, אני מציעה שניתן לגורמים המקצועיים במשרד הבריאות לבחון את הנושא בשבוע-שבועיים הקרובים.

אברהם מיכאלי: אני יכול לתת להם שבוע-שבועיים לדווח לנו לאיפה הם רוצים להגיע או מה הלו"ז.

אברהם מיכאלי: עלי לא מקובל עדיין מה שמהמשרד להגנת הסביבה הודיעו לי, עד יוני 2015, אפילו עם כל המורכבות.

אברהם מיכאלי: זה לו"ז בלתי מוגדר.

אברהם מיכאלי: זה לו"ז שאף אחד לא יודע מה יהיה.

אברהם מיכאלי: הסוגיה החדשה הזאת מחזירה אותנו שנתיים אחורה וגם יותר, נכון, גברת גוטמן?

אברהם מיכאלי: מתי דיברנו על זה?

אברהם מיכאלי: את זוכרת בפעם האחרונה?

אברהם מיכאלי: לפני שנים.

שרון גוטמן: מבחינתי, זה לא היה באחריות משרד הבריאות, אבל יכול להיות שיש דברים שלא מגיעים לידיעתי.

אברהם מיכאלי: הבנתי.

אברהם מיכאלי: לכן אני רוצה לקבל מכם משהו יותר ברור.

אברהם מיכאלי: תחזית אם אתם מטפלים בזה או הם מטפלים בזה או מטפלים בזה ביחד.

אברהם מיכאלי: לכן שאלתי מי יכול לעזור לכם בזה כדי שכל הדברים האלה יגובשו.

גאל אזריאל: כרגיל, אני אעמוד בקשר עם המשרדים אבל קודם-כל זאת שאלה מקצועית.

אברהם מיכאלי: הבנתי, שאלה מקצועית.

אברהם מיכאלי: אבל תביני, בגלל המחלוקות כמו של הגנת העורף, שהם רבים עוד לפני השר הנוכחי, גם השר הקודם כנראה רב אתם, אנחנו נראים מגוחכים.

אברהם מיכאלי: זה לא יכול להיות שבממשלה כל אחד עושה מה שהוא רוצה, זה לא עובד ככה, נכון?

אברהם מיכאלי: במיוחד שהכרזה או אי הכרזה של מצב חירום קשורה בסוף לממשלה, לא קשורה רק למשרד הספציפי.

גאל אזריאל: ברור.

אברהם מיכאלי: אני שואל איך פותרים דברים כאלה בזמן מוגדר?

אברהם מיכאלי: מישהו מתחייב ואנחנו פותרים את זה.

אברהם מיכאלי: כרגע אני לא רואה פה התחייבות שמחר השר, שיהיה בריא, עוזב את המשרד.

אברהם מיכאלי: השר מאוד רציני, מה שהוא לקח על עצמו, כל התחייבות שהוא נתן לי בימים – הוא עמד בימים.

אברהם מיכאלי: כרגע הוא מתחייב לי למשהו אבל הוא עלול מחר ללכת למפלגה אחרת.

אברהם מיכאלי: אני רוצה לשבוע הבא, לא לעוד שבועיים, בשבוע הבא, אחרי שתעשו בירור מזורז ביניכם משרד הבריאות והמשרד לאיכות הסביבה, תביא לנו את כל מה שצריך.

אברהם מיכאלי: טוב שהקדמנו את הדיון הזה בכמה ימים, הדיון היה אמור להיות ביום רביעי ואמרו שמיום רביעי ליום ראשון לא תספיקו להכין.

אברהם מיכאלי: עכשיו יש לנו מספיק זמן מהיום ועד יום ראשון לעשות את כל הבירורים ביניכם כדי שהוועדה המשותפת תשמע הסבר.

אברהם מיכאלי: אתם לא ממשלת ימין או ממשלת שמאל, אתם אותה ממשלה – כולכם ממשלת שמאל - - -

דפנה גוטליב: אנחנו יודעים להגיד תוך כמה זמן - - -

אברהם מיכאלי: תיעזרי בכל הגורמים שיושבים פה, יושבים פה באמת נציגים הכי בכירים של המשרדים השונים בממשלה.

אברהם מיכאלי: גאל, אני מבקש שתעזרי להם בזה כי אני לא רוצה שביום ראשון הבא תתחילו לדבר ככה כי יש אנשים שיתקפו אתכם על זה.

אברהם מיכאלי: תבואו ותתנו גם את המשמעויות של הפיצולים, ואז, גברת גוטמן, תגידי להם: אל תיקחו שבועיים, תיקחו יומיים.

אברהם מיכאלי: תודיעי לשרת הבריאות ולמנכ"ל שהסוגיה הזאת לא קלה, יש לנו לחץ וצריך להודיע לאן אנחנו הולכים ומה המשמעויות ושידווחו לנו על זה ביום ראשון בוועדה המשותפת.

אברהם מיכאלי: בסדר?

אברהם מיכאלי: מה עוד יש לנו ממשרד הבריאות?

אברהם מיכאלי: אני תמיד מציין שמשרד הבריאות שהיו לו הכי הרבה צווים והכי הרבה בעיות ואנחנו התגברנו, זה לא שלא התקדמנו אתם, אבל בסוף, תמיד מה סופרים לכם בבנק?

אברהם מיכאלי: את המינוס.

אברהם מיכאלי: כמה כסף החזקתם לפני כן, לא מעניין אותם.

אברהם מיכאלי: מנהל הבנק יטריד אתכם כל הזמן אם יש מינוס.

אברהם מיכאלי: זה מה שהולך לעלות הפעם.

אברהם מיכאלי: במליאת הכנסת יונח דוח מפורט על כל משרד ממתי זה.

אברהם מיכאלי: לאף שר לא נעים שבמליאה מדברים על צו מלפני 50 שנה שכבר מטפלים בסוגיה הזאת, ואנחנו נכתוב את זה.

אברהם מיכאלי: אין לי ברירה, בכנסת הכול שקוף כבר, נשים את זה על השולחן וחברי הכנסת יראו את זה.

אברהם מיכאלי: מי שיתקוף ואיך שיתקוף – אין לי שליטה עליו.

אברהם מיכאלי: יש לנו עוד משהו ממשרד הבריאות?

עידו בן-יצחק: לא.

אברהם מיכאלי: היתר כבר בכנסת.

עידו בן-יצחק: או צווים שתלויים זה בזה.

אברהם מיכאלי: יש פה 9 צווים שתלויים בכל מה שתיארנו קודם, נכון?

עידו בן-יצחק: כן.

יעל בן עמוס: סליחה, אנחנו משוחררים, נכון?

אברהם מיכאלי: לא.

אברהם מיכאלי: אני רוצה לשאול אותך עוד שאלה בנושא הדברת מזיקים: השר התחייב והניח את זה על שולחן הכנסת.

אברהם מיכאלי: שבחתי אותו על זה ומגיע לו תשבחות.

אברהם מיכאלי: אני לא יודע מה יהיה עם התוכן.

אברהם מיכאלי: זה עבר לקריאה ראשונה או שלא הספיקו?

עידו בן-יצחק: זה עוד לא עבר קריאה ראשונה.

אברהם מיכאלי: יעבור בתחילת המושב.

אברהם מיכאלי: אז משרד הבריאות והמשרד להגנת הסביבה משוחררים היום.

עידו בן-יצחק: יש לי הערה לפרוטוקול בנושא חוק הקרינה: אותה בעיה של משרד הבריאות התעוררה גם עם הוועדה לאנרגיה אטומית.

עידו בן-יצחק: שוחחתי הבוקר עם הוועדה לאנרגיה אטומית והבנתי שנפתרה - - -

דפנה גוטליב: הוועדה לאנרגיה אטומית זה שמדובר בסעיף אחד רק שצריך להיכנס לחוק.

דפנה גוטליב: אמרנו להם שכל עוד הם מנסחים את הסעיף ומדובר רק בסעיף אחד, זה בסדר מבחינתנו, וזה גם לא אמור להאריך את לוח הזמנים.

דפנה גוטליב: לגבי משרד הבריאות, בגלל שמדובר בהסדרה משמעותית יותר, צריכה להיות הארכה של לוח הזמנים במידה ומדובר בחוק משולב.

אברהם מיכאלי: תשבו על זה מול משרד הבריאות ותגיעו אתם לכל מה שצריך להבהיר כדי שאנחנו נדע איפה אנחנו רואים במכלול את כל הצווים האלה ואיך מתקדמים.

אברהם מיכאלי: תודה למשרד הבריאות ותודה למשרד להגנת הסביבה.

אברהם מיכאלי: מה עם משרד הפנים?

עידו בן-יצחק: לא נמצא פה.

אברהם מיכאלי: הייתה צריכה להיות ישיבה היום, נכון?

אברהם מיכאלי: בין שר הפנים ליועץ המשפטי לממשלה.

אברהם מיכאלי: תגיד כמה מילים בעניין לפרוטוקול.

עידו בן-יצחק: גאל, הישיבה עם שר הפנים עדיין מתקיימת?

גאל אזריאל: מתקיימת אבל המועד שלה נדחה לבקשת שר הפנים.

אברהם מיכאלי: מה?

גאל אזריאל: שר הפנים ביקש לדחות את המועד של הדיון אבל יהיה דיון בכל זאת.

אברהם מיכאלי: אין היום דיון?

גאל אזריאל: היום אין דיון, לצערי.

אברהם מיכאלי: אם ככה, היה צריך להגיד לו להיות פה, אז הוא היה מגיע.

אברהם מיכאלי: זה אומר שהסוגיה הזאת שוב תידחה.

גאל אזריאל: כן.

אברהם מיכאלי: אני לא רואה פתרונות.

אברהם מיכאלי: זה נראה מגוחך וזה לא בסדר.

אברהם מיכאלי: זאת גם סוגיה חשובה מאוד-מאוד, הכול בסדר, אבל צריך לפתור את זה.

אברהם מיכאלי: אם כך, בשבוע הבא, עם כל הכבוד, יופיעו פה בוועדה המשותפת שר הפנים, יש מנכ"ל למשרד, נכון?

גאל אזריאל: כן.

אברהם מיכאלי: יש לפחות ממלא מקום מנכ"ל.

אברהם מיכאלי: יש במשרד היום מנכ"ל בפועל.

עידו בן-יצחק: אתה רוצה שהוא יזמן לדיון בשבוע הבא?

אברהם מיכאלי: אני רוצה, מכיוון שהם לא הופיעו פה היום וסמכנו עליהם שיעדכנו אותנו איך הם מקדמים את הסוגיה.

אברהם מיכאלי: אם לא, שיופיעו בוועדה המשותפת שר או מנכ"ל.

גאל אזריאל: שר הפנים ביקש דיון אצל היועץ המשפטי לממשלה ונקבע תאריך לדיון אבל הדיון נדחה.

אברהם מיכאלי: זה אומר שהיום לא היה דיון.

אברהם מיכאלי: חשבנו לקבל ממנו דיווח לקראת הישיבה של הוועדה המשותפת.

אברהם מיכאלי: ממילא תכננו לקבל מהם דיווח.

אברהם מיכאלי: אם היום לא הייתה ישיבה, זה אומר שהם לא התקדמו במאומה.

אברהם מיכאלי: תודיע להם, לאור זה שאנחנו לא קיבלנו שום דיווח, שראשית, נשמע מהם דיווח.

אברהם מיכאלי: שנית, שיבואו לוועדה המשותפת ויסבירו מה הם רוצים לעשות עם זה.

אברהם מיכאלי: אין כרגע שום לו"ז מבחינתם.

גאל אזריאל: למיטב הבנתי, כל עוד לא תתקיים אותה ישיבה - - -

אברהם מיכאלי: אין לו"ז, אני לא רוצה להשאיר את זה באוויר.

אברהם מיכאלי: זה חוק אחד מהכבדים שיש ובלעדיו אני לא יכול לבטל את מצב החירום, כך אני מבין, נכון?

אברהם מיכאלי: משרד האוצר, חוק הפיקוח על מצרכים ושירותים.

אברהם מיכאלי: נמצאים פה?

אברהם מיכאלי: שלום.

רוני מר: שלום.

אברהם מיכאלי: זאת הפעם הראשונה שאתה פה.

אברהם מיכאלי: הקשבת לאווירה הכוללת, נכון?

רוני מר: כן.

אברהם מיכאלי: אמנם אתם משרד חשוב מאוד, אך עד עכשיו לא זימנו אותך לישיבות כי אמרנו שאין קשר ספציפי למשרד.

אברהם מיכאלי: אבל אתם, כמו משרד המשפטים, קשורים לכל המשרדים, אני מציע לכם להטיל סנקציות: כל משרד שלא מתקדם עם זה – לעצור לו תקציב.

אברהם מיכאלי: תאמין לי, מחר כל אחד ימצא צוותים והכול.

אברהם מיכאלי: אף אחד, אגב, לא מתלונן עד עכשיו על תקנים.

אברהם מיכאלי: שאלתי אותם: נעזור לכם מול שר האוצר?

אברהם מיכאלי: אמרו: לא צריך.

אברהם מיכאלי: אם כך, נעבור לסנקציות האחרות.

רוני מר: כמו שאמרת, בעקבות הישיבה אצל המשנה ליועץ המשפטי לממשלה (חקיקה), משרד האוצר קיבל על עצמו את האחריות לעשות את עבודת המטה, לתכלל את עבודת המטה, בכל הקשור לחוק הפיקוח על מצרכים ושירותים.

רוני מר: שמענו במהלך הסקירה שחלק מהמשרדים עובדים גם על הצווים שהוצאו מכוח החוק הזה במקביל.

רוני מר: אנחנו עושים את העניין הזה, העדכון בהתקדמות בעבודה בשני שלבים.

רוני מר: מאחר ועבודת התכנון הוטלה על משרד האוצר מכוח הראיה הרחבה גם של החוק והמשרד וההשפעות הרחבות במגוון תחומים שיש לכל משרד בנגיעה שלו, אבל למכלול יש השפעה מאוד גדולה על משק המדינה.

רוני מר: בגלל זה נבחר משרד האוצר לעשות את התכלול הזה.

רוני מר: רוצים לעשות איזושהי עבודה, עושים עבודה מסודרת.

רוני מר: גם בתוך המשרד עשינו סקירה ראשונה של התחומים והצווים שהוצאו מכוח החוק בחלוקה למשרדים השונים, לתחומים המקצועיים השונים.

רוני מר: אנחנו עכשיו נמצאים בשלב שבו הגורמים המשפטים הרלוונטיים מבחינתנו במשרד עובדים מול גורמי המקצוע הרלוונטיים במשרד על כל נושא מקצועי.

רוני מר: אני אשתמש בדוגמאות שהעלו כאן: רפרנטים רלוונטיים במשרד התחבורה, במשרד הבריאות, במשרד האנרגיה, כלכלה, עובדים על הצווים הרלוונטיים שלהם בראייה הרוחבית שלנו.

רוני מר: כלומר, לנסות לראות את המשמעויות הכלליות של הצווים האלה בראייה שלנו ולגבש איזושהי עמדה ראשונית לגבי היכולת לנתק את הצווים האלה מכוח החוק, מכוח ההכרזה על שעת חירום.

רוני מר: השלב הבא אליו אנחנו נתקדם הוא באמת עבודה של הרפרנטים המקצועיים האלה מול המשרדים עצמם.

רוני מר: קצת מה ששמענו כאן, משרדים שכבר התקדמו בעצמם - - -

עידו בן-יצחק: אם אפשר, עצור רגע.

עידו בן-יצחק: השאלה היא לא לגבי הצווים שבהם לכל משרד יש לו את האחריות שלו אלא לגבי החוק עצמו.

רוני מר: החוק עצמו, העבודה עליו – כך זה הוגדר בישיבה אצל אורית קורן, אצל המשנה ליועץ המשפטי לממשלה – העבודה שלנו על ריכוז כללי, הרי הדיון על החוק או הביטול שלו נדחה לשלב מאוחר בגלל הצווים.

רוני מר: כלומר, הדיון הזה התחיל בשלב מאוחר בגלל הצורך בצווים.

רוני מר: אנחנו עושים עכשיו את הבדיקה הזאת כדי לראות מה אפשר לנתק מבחינת החוק באופן כללי, מבחינת התחומים, מבחינת האחריות, שהחוק מעניק לשרים.

רוני מר: הצווים הם חלק מזה, הם חלק מהמכלול הזה - - -

גאל אזריאל: אני אעביר את הסיכום דיון שנערך אצל המשנה ליועץ המשפטי לממשלה, אורית קורן.

גאל אזריאל: יש שלושה חלקים בחוק – נראה לי שהצגתי את זה כבר בוועדה לפני פעם או פעמיים – אחד זה החלק של הצווים שאנחנו כבר כמה שנים עובדים ביחד וכל משרד לוקח על עצמו אחריות לבטל או להחליף את הצווים שנמצאים באחריות שלו.

גאל אזריאל: זה לא קשור למשרד האוצר.

גאל אזריאל: בנוסף לזה יש שני חלקים: אחד, לבחון ליתר ביטחון, אבל למיטב הבנתנו יש כבר מדיניות רבת שנים של משרד המשפטים, שהיום לא צריך להפעיל את חוק הפיקוח כשלעצמו בעת שיגרה, בעקבות פסק דין שנסי.

גאל אזריאל: זה שנים שזה כבר ככה.

גאל אזריאל: אבל ליתר ביטחון ולאור העובדה שבזמן של שגרה, כשלא תהיה על הכרזה על מצב חירום, חוק הפיקוח לא יהיה בתוקף, ענינו להצעה של משרד האוצר לקחת את הבחינה הזאת על עצמו ולפנות לכל משרדי הממשלה ולשאול אותם אם הם בטוחים שבזמן שיגרה הם לא צריכים להפעיל אף הוראה שמעוגנת בתוך החוק.

גאל אזריאל: בחוק הפיקוח יש בסעיף 5 סמכות להתקין צווי פיקוח.

גאל אזריאל: זה הסעיף שמכוחו הותקנו כל צווי הפיקוח שאנחנו מדברים עליהם כבר כמה שנים.

גאל אזריאל: יש כל מיני סעיפים אחרים שמכוחם קמות כל מיני סמכויות אחרות לשרים שהוסמכו על פי החוק.

גאל אזריאל: כמו למשל, סמכות פיקוח על כך שמוכר של מוצר שבפיקוח לא יסרב למכור את אותו מוצר לאדם כזה או אחר ללא סיבה, או כל מיני סעיפים אחרים.

גאל אזריאל: זה הפרויקט שהוטל על משרד האוצר: לפנות לכל משרדי הממשלה ולבדוק אם הם בטוחים שבזמן של שיגרה הם לא צריכים אף אחת מההוראות שיש בתוך החוק.

גאל אזריאל: זה החלק של משרד האוצר.

גאל אזריאל: בנוסף לכך, משרד ראש הממשלה יוזם בימים אלה הצעת החלטה שלפיה יוקם צוות בין-משרדי שיבחן את הצורך בחוק בזמן של חירום.

גאל אזריאל: זה לא קשור לעבודה של הוועדה.

אברהם מיכאלי: איך הכרזות במצב חירום אמתי?

אברהם מיכאלי: חלילה, שלא יהיה.

גאל אזריאל: כי כשיש הכרזה על מצב חירום, בכל מקרה החוק יהיה בתוקף.

גאל אזריאל: לאור העובדה שאנחנו בוחנים את החוק ואת הצווים, חשבנו שיש מקום גם לבחון את החוק בעת חירום.

גאל אזריאל: זה פרויקט אחר שהוא לא קשור לעבודה של הכנסת.

גאל אזריאל: בכל זאת, לעמוד על הדברים המדויקים: הפרויקט של משרד האוצר מתמצה בבחינה ליתר ביטחון של הצורך של כל משרדי הממשלה בהוראות שנמצאות בחוק, לא בצווים, בעת של שיגרה.

רוני מר: חשוב להגיד כדי להשלים: אנחנו רואים את התפקיד הזה – הוטל או נלקח, לא משנה – כך שמשרד האוצר מתכלל את הסיפור הזה.

רוני מר: האחריות היא לבדוק מול המשרדים.

רוני מר: אנחנו רוצים לעשות את זה באיזושהי ראייה כללית שלנו.

רוני מר: כלומר, בראייה משקית כוללת, לפני שמשרד ספציפי אומר שהוא סבור כך או כך, כמו שגאל ציינה, אם נכון לנתק או לא נכון, לראות מבחינתנו אם יש השלכות רוחב לסיפור הזה.

רוני מר: זה המהלך שתיארתי קודם ושאנחנו מבצעים עכשיו.

אברהם מיכאלי: אתם עובדים כרגע במקביל, ללא קשר לביטול של הצווים על ידי המשרדים שכרגע אנחנו דוחקים בהם ומלחיצים אותם כדי שלא ישאירו את זה?

גאל אזריאל: נכון.

אברהם מיכאלי: הגדרתם לכם, בטיפול במקביל איזשהו לו"ז איך נצליח יום אחד פה להתכנס?

אברהם מיכאלי: או שלקראת הדיון של הכרזת מצב חירום, יקרה מצב שגמרנו עם כולם תיאורטית ומשרד האוצר יגיד לי: כן, אבל אני עכשיו לא מאשר כי יש לי דברים כאלה או אחרים.

אברהם מיכאלי: זה חייב להיות בתיאום מלא ביניכם, שאתם מתקדמים בחלק שלכם, כפי שגאל חילקה אותו כרגע לכמה חלקים.

אברהם מיכאלי: כמובן שמשרד המשפטים עושה את שלו.

אברהם מיכאלי: ומשרד ראש הממשלה – אני לא יודע אם זה עניין של חקיקה שם או לא חקיקה – גם הם רוצים את הצעת המחליטים שלהם להביא.

אברהם מיכאלי: את אומרת שמשרד ראש הממשלה חושב על הקמת צוות משותף.

גאל אזריאל: כל ההחלטות האלה נעשו בתיאום ובשיתוף פעולה של כל המשרדים הרלוונטיים ואנחנו שותפים לכל המהלכים בנושא.

אברהם מיכאלי: ראשית, זה שמשרד האוצר הוכנס לתמונה בעקבות השינוי שאתם קבעתם, שהם לוקחים על עצמם את החלק שלהם, כפי שהבנתי, זה חשוב לי כדי לראות בתמונה הכוללת מי עוד גורם שאמור מחר להיפגע.

גאל אזריאל: מבחינה כרונולוגית, כשהתחלנו את העבודה של צוות המעקב בכנסת הקודמת, היו 170 או 180 צווים בערך.

גאל אזריאל: כשהגענו למצב שביטלנו 100 צווים ונשארנו עם כ-60 צווים בתוקף, הגענו למסקנה שהגיע המן כבר לטפל בחוק עצמו.

גאל אזריאל: פעם זה היה נראה לנו מאוד רחוק ועכשיו אנחנו יודעים שיש לנו לו"ז של שנה-שנתיים מקסימום, אם אנחנו מסתכלים על כל שאר תהליכי החקיקה שנמצאים בשלבים כאלה או אחרים ולכן חשבנו שהגיע הזמן לטפל בחוק עצמו והתהליכים יהיו במקביל.

אברהם מיכאלי: גברת גאל, האם אתם לעצמכם, בטיפול שכבר התחלתם, אני מבין, הגדרתם לו"ז?

אברהם מיכאלי: אני כוועדה צריך לדעת איפה החלק שלכם בטיפול או כמה זמן אתם צריכים כדי לגבש את עמדתכם או שאתם עדיין תלויים במשרדים האחרים שייגמרו או לא יגמרו לטפל בביטול הצווים.

רוני מר: כמו שאמרתי, חלק מדברים האלה קשורים כמובן גם לעבודה של המשרדים עצמם אבל החלק שלנו, לא נקבעו לו לוחות זמנים.

אברהם מיכאלי: אז צריך לדעתי לקבוע.

אברהם מיכאלי: אתם חייבים לקבוע לכם לוח זמנים כי במה שקשור לוועדות האחרות, כמו שאני דוחק במשרד המשפטים, אני דוחק גם בכם.

אברהם מיכאלי: לכם יש את הראייה המשקית ואת הנזק שהצווים האלה במתכונתם הנוכחית גורמים למשק.

אברהם מיכאלי: ברגע שהצו לא מתורגם לחקיקה מודרנית, עדכנית, לתקנות – אתם, עם כל הכבוד, יכולים בסוף לדון בהוזלת המחירים במשק אבל לפי צו הפיקוח אתה לא יכול לעשות כלום.

אברהם מיכאלי: אולי לפי החקיקה החדשה כן תוכל, לכן גם לכם כמשרד אוצר צריכה להיות לכם ראייה איך להתערב בזה ככל שניתן.

אברהם מיכאלי: אני אומר שלכם ולמשרד המשפטים יש עמדה אחרת בכל הסוגיה כי אתם משרדים שיכולים לכל משרד להגיד: רבותי, אני השתתפתי בדיון כזה היום, רבותי, זה לא ילך ככה, אנחנו חייבים להזדרז, הבעיה היא לא התקנים, אני אומר לך, הבעיה היא סדרי עדיפות.

אברהם מיכאלי: אני רוצה לישיבה הבאה שתהיה בעזרת השם בשבוע הבא עם הוועדה המשותפת של ועדת חוקה וועדת משנה של ועדת חוץ וביטחון, שהמשרדים השונים שידווחו ואתה תבדוק כבר במהלך השבוע מה הלו"ז לחלק שלכם בצורה כזאת או אחרת.

אברהם מיכאלי: כמה זמן אתם צריכים להתארגן כדי שבסוף לא נגיע למצב שכולם סיימו את עבודתם ואתם רק אז תתחילו להתארגן.

אברהם מיכאלי: זה לא יינתן לכם, לכן אני רוצה שתנצלו את התקופה הזאת ותגדירו לעצמכם מה יהיה הלו"ז.

רוני מר: רשמתי לעצמי.

רוני מר: כמו שאמרתי, את העבודה שלנו התחלנו.

רוני מר: אני לא מעריך שנגיע לזה - - -

אברהם מיכאלי: מצוין.

אברהם מיכאלי: לכן אני רוצה שתגיד אם אתה צריך חודש-חודשיים-שלושה-ארבעה.

אברהם מיכאלי: גם משרד המשפטים נמצאים תחת מעקב, גם להם יש חוקים.

אברהם מיכאלי: מתקדמים בהתחשב בנסיבות – יש משרדים שאתם תלויים בהם, ובלי קשר לזה מתקדמים במה שקשור בחלק שלכם.

אברהם מיכאלי: בסדר?

רוני מר: בסדר גמור.

אברהם מיכאלי: יפי, תודה.

אברהם מיכאלי: בשבוע הבא גם תופיע אצלנו במובן.

אברהם מיכאלי: גאל, אני מגיע לחלק של משרד המשפטים.

אברהם מיכאלי: כמובן שוועדת החוקה קבעה דיונים.

אברהם מיכאלי: סדרת דיונים הם קבעו.

גאל אזריאל: הדיונים התחילו לפני - - -

אברהם מיכאלי: התחילו – אבל אני דוחק לקבוע יותר דיונים.

אברהם מיכאלי: אני דוחק שם בלי קשר לכובע שלי פה.

גאל אזריאל: הבנתי שעד עכשיו הדיונים היו מאוד-מאוד כלליים.

אברהם מיכאלי: אין מה לעשות.

אברהם מיכאלי: הדיונים התחילו שם ממה שציפתי שיתחילו.

אברהם מיכאלי: הרי סוגיה כזאת, בלי לתת דיוני הקדמה, אי אפשר להתחיל.

גאל אזריאל: כמובן.

אברהם מיכאלי: לדעתי עוד לא הסתיימו דיוני ההקדמה.

אברהם מיכאלי: יש שם עוד מה שירצו לדבר בכלליות.

גאל אזריאל: יכול להיות.

אברהם מיכאלי: אבל עכשיו, כשהדיון בחוק כבר התחיל, זה תלוי הרבה מאוד בשיתוף פעולה של צוותים משפטיים.

אברהם מיכאלי: אני מדגיש את זה ואומר לך, יושב-ראש הוועדה אמר לי: אני רוצה להתקדם אבל הם לא נותנים לי.

גאל אזריאל: הבנתי שיש הרבה הערות גם לייעוץ המשפטי.

אברהם מיכאלי: בחלק הראשון והשני, אני חושב שכבר הזזנו את העגלה.

גאל אזריאל: נכון.

אברהם מיכאלי: שם זה היה תקוע ואנחנו הזזנו.

אברהם מיכאלי: מה קורה לגבי החלק השלישי?

גאל אזריאל: אין לי את הרשימה שלך.

אברהם מיכאלי: השרה כתבה מכתב.

אברהם מיכאלי: סוף-סוף היא מצאה זמן לוועדה שלנו וכתבה לנו מכתב.

עידו בן-יצחק: העוזר שלה כתב.

גאל אזריאל: חוק הסדרי משפט ומנהל.

גאל אזריאל: אני מתנצלת, הצגתי כבר מספר פעמים בפני הוועדה את השיקולים והם לא השתנו מאז, ככה שהשרה טרם הגיעה למצב שהיא יכולה לקבל החלטה על קידום הצעת חוק בנושא.

אברהם מיכאלי: אני מבין שהשרה בוודאי מעודכנת על כל ההתקדמות שלנו פה.

גאל אזריאל: כמובן.

אברהם מיכאלי: אז גם היא צריכה כבר לקחת את הסוגיה.

גאל אזריאל: מבחינה משפטית, הנושא הוא רק ביטול סעיף.

אברהם מיכאלי: הבנתי, אבל השאלה היא מה צריכים לעשות כדי שאותו ביטול לא יגרום לכם נזק, או מה החלופה?

גאל אזריאל: הביטול הזה הוא גם ליתר ביטחון מחשש של פרשנויות כאלה ואחרות של מה יקרה אם אותם סעיפים יפסיקו להיות בתוקף ברגע שלא תהיה הכרה על מצב חירום.

גאל אזריאל: אנחנו לא נמצאים במצב של חוקים שחייבים אותם כדי להמשיך להתמודד עם מצב החירום.

גאל אזריאל: להיפך, מדובר בסעיפי שדווקא הטיבו עם התושבים במזרח ירושלים.

גאל אזריאל: כפי שהצגתי בפני הוועדה, מדובר בנושאים שהם מאוד רגישים בעת האחרונה ואנחנו לא יודעים מתי הם יפסיקו להיות כאלה.

אברהם מיכאלי: עידו, יש לך משהו להוסיף בסוגיה הזאת?

עידו בן-יצחק: לא.

אברהם מיכאלי: אם ככה, אנחנו לא רואים את החוק הזה כבעייתי במובן של להגיע לגמר, נכון?

גאל אזריאל: לא.

גאל אזריאל: אני מניחה שכאשר זה יגיע לכנסת, זה לא יהיה משהו ארוך מאוד.

אברהם מיכאלי: דבר שני, אני חוזר על מה שאני מצפה ממשרד המשפטים: לגלות מעורבות יתר בכל הסוגיה הזאת של המשרדים.

אברהם מיכאלי: נכון שאת ההערות שלכם לא מעכבים ומשתדלים להגיב ולהחזיר להם מהר, אבל אני עדיין לא מרוצה.

אברהם מיכאלי: עם כל הניסיון המרובה שלנו, ואני מקבל ממך רמזים שאת פורשת לכמה חודשים - - -

גאל אזריאל: אני יוצאת לחופשת לידה.

גאל אזריאל: אני מחויבת.

אברהם מיכאלי: בסדר, שיהיה בשעה טובה.

גאל אזריאל: תודה.

אברהם מיכאלי: אני אומר שלא פתרנו את הסוגיה הזאת.

אברהם מיכאלי: אני מרגיש עם זה לא בסדר גם עם עצמי, אולי לא הייתי מספיק תקיף.

אברהם מיכאלי: בעיני הסוגיה הזאת לא נפתרה.

אברהם מיכאלי: בינינו, לא ראיתי מעורבות ייתר של הייעוץ המשפטי לממשלה.

גאל אזריאל: נציגת היועץ המשפטי לממשלה בנושא הזה זאת אני, ואני גם עושה כמיטב - - -

אברהם מיכאלי: לא, חלילה, כלפייך אני אומר את זה, אלא במובן שמשם ללחוץ ולדרוש מהמשרדים שיעשו את שלהם.

אברהם מיכאלי: לא ראיתי את המעורבות הזאת.

גאל אזריאל: מדובר בעבודה פנים ממשלתית והעבודה שנעשית בתוך הממשלה לא תמיד צריכה להשתקף בפני הכנסת.

אברהם מיכאלי: כרגע זה צריך להשתקף, צריך להשתקף.

אברהם מיכאלי: אם העבודה לא משתקפת – זאת בעיה של הממשלה כי בסוף הכנסת תוקפת את הממשלה מעבר למה שמגיע לה.

גאל אזריאל: אם אנחנו מדברים על ההתקדמות שהייתה מהדיון האחרון בסוף ינואר עד עכשיו, בכל זאת 3 הצעות חוק שלימות הונחו על שולחן הכנסת.

גאל אזריאל: זה מאמץ לא בלתי מבוטל.

גאל אזריאל: יש התקדמות בכל הדברים.

גאל אזריאל: אני יודעת ואני גם שותפה לתחושת התסכול ולתחושה שהדברים לוקחים זמן.

גאל אזריאל: אבל בכל זאת הממשלה מתקדמת: משרד החקלאות, כמעט כל הדברים שלו נמצאים על שולחן הכנסת, אפשר להגיד אותו דבר על משרד האנרגיה, משרד הכלכלה כמעט סיים, הדבר שמונע את ההתקדמות ממשרד הבריאות והוא די מחסום זה העניין של יוקר המחייה שהוא סוגיה שנמצאת בראש סדר העדיפויות של הממשלה ונמצאת במרכז השיח הציבורי בחודשים האחרונים.

גאל אזריאל: אני מניחה ומבינה שבאמת יש רצון לקדם את הדברים ואם אנחנו עוברים על כל הצווים האלה, אני מצטערת שאני שוב אומרת את זה כמו בדיונים על ההכרזה הקודמת, אבל בערך חצי מצווי הפיקוח נמצאים כבר היום על שולחנות ועדות הכנסת.

גאל אזריאל: זאת התקדמות מאוד משמעותית.

גאל אזריאל: כשנגיע להחלפה של הצווים האלה יישארו לנו בערך 20 שצווים.

אברהם מיכאלי: הדיווח שאני הולך לשים על השולחן כולל את כל הוועדות.

אברהם מיכאלי: שלא תחשבי שאני עושה הנחה לכנסת.

אברהם מיכאלי: אנחנו נכתוב בפירוט: לצו כזה וכזה הגיעו תקנות, הגיע חוק, וזה מהיום הראשון באחריותם.

אברהם מיכאלי: אז חברי הכנסת שתוקפים – יתקפו את עצמם.

גאל אזריאל: אם כבר אנחנו מדברים על דיונים שנמצאים בוועדות, אני יודעת שנשלחו מכתבים מטעמך ליושבי-ראש ועדות ויש ניסיון ולחץ שמופעל כלפיהם.

גאל אזריאל: ממה שאני שומעת מהדינים שהתקיימו, יש תקנות שלא התקיימו בכלל דיונים לגביהם ויש תקנות שבזמן האחרון שמענו שיש פתאום רצון לקיים דיונים והתקיימו דיונים, אבל אני הבנתי שברוב הדיונים שהתקיימו הם היו מאוד כלליים ולא נכנסו לפרטי הפרטים ולא היה ממש רצון להגיע לאישור התקנות.

אברהם מיכאלי: זה לא נכון, לא נכון.

אברהם מיכאלי: אני לא השתתפתי בכל הדיונים וברוב הדיונים לא השתתפתי, תביני, שיטת הדיונים בוועדת היא כזאת שנותנים לאנשים לדבר.

אברהם מיכאלי: בוועדות יושבים גורמים שאת לא מעלה על דעתך, שלהם יש אינטרסים שהתקנות האלה לא יאושרו והחוקים האלה לא יקודמו.

גאל אזריאל: אני יודעת.

גאל אזריאל: באותו מצב שהממשלה מנסה בכל זאת, למרות הלחצים של המשק, להתקדם ולהציע הצעות חוק ולהניח אותן על שולחן הכנסת, אני מניחה שזה גם האינטרס של הכנסת בנושאים האלה לנסות להתנתק ככל האפשר מהשפעה של גורמים חיצוניים.

אברהם מיכאלי: אני מסכים אתך שהכנסת חייבת לשתף פעולה בייתר שאת ואני אומר לך שהוועדות יסיימו את העבודה מהר משאתם מצפים כממשלה, אלא אם יש משהו לא בסדר באמת בתוכן.

גאל אזריאל: כל הצעת חוק או כל הצעה של תקנות לא יכולה לרצות כל אדם.

אברהם מיכאלי: בשביל יש בוועדה קואליציה ואופוזיציה.

אברהם מיכאלי: תגרמו לזה – לממשלה יש שליטה ברוב הוועדות פה, מה לעשות.

גאל אזריאל: דווקא בוועדות - - - נחות התקנות.

אברהם מיכאלי: אל תדאגי, אפילו ועדת כלכלה – אני חושב שהם קיימו הכי הרבה דיונים פה.

עידו בן-יצחק: כן.

אברהם מיכאלי: דיונים התחילו.

אברהם מיכאלי: אם גמרו או לא גמרו זה סיפור אחר.

אברהם מיכאלי: מבחינתי, אני לוקח על עצמי לזרז אותן ככל שניתן.

גאל אזריאל: בסדר גמור.

אברהם מיכאלי: במסגרת הדיווח שלנו גם לוועדה המשותפת וגם למליאה, כשזה יגיע, אנחנו הולכים לפרט הכול: כל צו מה היה, איפה הוא נכנס, כדי שנדע איפה אחריות הממשלה.

אברהם מיכאלי: הכנסת תוקפת – שיידעו.

אברהם מיכאלי: הם גם תוקפים את עצמם כי חצי מההכרזה כבר נמצאת בתוך הכנסת, מבחינת הכמות.

אברהם מיכאלי: אנחנו לא מסתירים כלום.

גאל אזריאל: נקודה אחרונה, בבקשה.

גאל אזריאל: אם אנחנו מדברים על הזמן של ההכרזה, אני מניחה שגם נגיד את הדברים ביום ראשון הקרוב, אבל כשאנחנו עוסקים בקידום של עוד הכרזה, אני לפחות עובדת על ההכרזה ולא יכולה לעבוד על קידום הפרויקט.

גאל אזריאל: נכון שפה בכנסת מתקיימים שני דיונים לקראת כל הכרזה, אחד בוועדה המשותפת ואחד במליאה, לנו בממשלה זאת התעסקות מרובה לקדם עוד הכרזה.

גאל אזריאל: זה לעשות עוד החלטת ממשלה, לתאם עם כל הגורמים, לקיים את הדיון בממשלה, לעדכן את הכנסת.

גאל אזריאל: כל זה לוקח הרבה זמן וזה בא על חשבון הקידום של הפרויקט.

גאל אזריאל: ככל שההכרזה היא יותר קצרה – זה מטיל עלינו יותר עבודה בנושא הזה ומשאיר פחות זמן לעסוק בצווי הפיקוח.

אברהם מיכאלי: יש דעה אחרת שאומרת שכמה שאתה נותן זמן ארוך יותר להתארגן לפעם הבאה – הם עובדים פחות.

גאל אזריאל: כשיש צוות ועדת משנה, אז הנימוק הזה, לדעתי, אני מצטערת, פחות רלוונטי כי המשרדים באים כל חודשיים לוועדת המשנה ופה הלחץ האמתי מופעל.

גאל אזריאל: בדיונים של הוועדה המשותפת שואלים את הגורמים הביטחוניים ושאולים את משרד המשפטים, הגורמים של המשרדים פחות רלוונטיים לעצם ההכרזה עצמה כי בעצם מכריזים על מצב חירום בגלל – לפחות לעמדת הממשלה – הצורך הביטחוני, לא בגלל החקיקה.

גאל אזריאל: התפקיד של ועדת המשנה הוא לפקח על צווי הפיקוח.

גאל אזריאל: הוועדה המשותפת עוסקת בעצם ההכרזה שהיא תוצר של המצב הביטחוני במדינה.

גאל אזריאל: אבל זו תהיה החלטה של הכנסת.

אברהם מיכאלי: הפעם, הדוח המלא הזה יונח, אני מקווה, בשבוע הבא גם בפני הוועדה המשותפת.

אברהם מיכאלי: אנחנו נבהיר להם איפה התקדמנו מהפעם הקודמת וזה היה לפני 5 חודשים בערך, נכון?

אברהם מיכאלי: 5 חודשים זה הרבה זמן.

אברהם מיכאלי: עם כל הכבוד, ציפיתי להרבה יותר ב-5 חודשים האלה.

אברהם מיכאלי: כשאני בא היום ומציג את הדוח, אני אתן לוועדה המשותפת להחליט כמה הם רוצים עוד להתחשב באורך התקופה בפעם הבאה.

אברהם מיכאלי: את זה נראה בוועדה.

אברהם מיכאלי: אני מבין שזה מפריע להעלות כל פעם, גם במליאה, ולדון בזה כי זה שעות דיון במליאה.

אברהם מיכאלי: זה לא דיון של חצי שעה.

גאל אזריאל: אני יודעת.

גאל אזריאל: יש גם הרבה עבודה בתוך הממשלה.

גאל אזריאל: במקום לעבוד על צו הפיקוח - - -

אברהם מיכאלי: אני לא מרחם על הממשלה.

אברהם מיכאלי: עם כל הכבוד, הצווים האלה כבר נמצאים בממשלה.

אברהם מיכאלי: אם לא אנחנו, הוועדה שלנו – את הרי שותפה אתי בזה – אנחנו לא היינו גומרים את הצווים האלה בעוד 50 שנה כי למי זה הפריע?

אברהם מיכאלי: תראי לי איזה שר, איזה מנכ"ל או איזה יועץ משפטי במשרד שעבד עם הצווים האלה.

אברהם מיכאלי: היו ממשיכים עם זה עוד.

אברהם מיכאלי: אותו בג"ץ זירז אותנו, את הכנסת, ולכן אותם גורמים שעדיין דוחקים בנו ומגישים עתירה – מישהו הגיש עוד עתירה?

עידו בן-יצחק: לא, כל עוד יש התקדמות.

אברהם מיכאלי: כי הם עושים את החשבון - - -

גאל אזריאל: יש התקדמות בינתיים.

אברהם מיכאלי: בכל מקרה בוודאי תבואי ביום ראשון ותגידי את עמדתך.

גאל אזריאל: אני מקווה שאני עדיין אהיה פה עד יום ראשון.

אברהם מיכאלי: למה?

אברהם מיכאלי: יש כזה דבר?

גאל אזריאל: אני מקווה שלא, אבל אתה יודע - - -

אברהם מיכאלי: למה?

אברהם מיכאלי: את כל יום מחכה?

גאל אזריאל: לא כל יום מחכה.

אברהם מיכאלי: ניתן לך מי שבירך מיוחד.

גאל אזריאל: תודה.

אברהם מיכאלי: בכל מקרה, תודה רבה.

אברהם מיכאלי: תודה לכל הצוות.

אברהם מיכאלי: אני מאוד מעריך גם את העבודה המדוקדקת שאתם עושים, אבל חברים, בסוף בזכות זה אנחנו מזרזים אותם, אחרת לא הייתם מופיעים אצלנו אפילו פעם בשנתיים.

אברהם מיכאלי: גאל, את משאירה פה צוות ממשיך, אני מבין.

גאל אזריאל: כן.

גאל אזריאל: עורכת הדין דנה יפה תחליף אותי, מאיה תסייע לה בנושא.

אברהם מיכאלי: נעים מאוד, נעים מאוד.

אברהם מיכאלי: אנחנו נשמח.

אברהם מיכאלי: כל ההערות הכלליות הן כמובן גם כלפי הצוות הממשיך כי אנחנו רוצים שאתם תהיו הקטליזטורים של המשרדים שכל אחד עושה כפי יכולתו.

אברהם מיכאלי: כשמנכ"ל משרד מופיע פה זה די קיצוני כי אני לא רוצה שהוא יופיע פה.

אברהם מיכאלי: אבל כשמשדרים לי שהצוות במשרד לא מצליח להתגבר, אז שהמנכ"ל יופיע פה, שהשר יופיע פה.

אברהם מיכאלי: אני אגרום לזה שבפעמים הבאות, אם לא אראה התקדמות, הם יופיעו פה.

אברהם מיכאלי: פה זה עוד חדר שקט, יש פרוטוקול.

אברהם מיכאלי: כשיתקפו אותם במליאה אתם תראו שזה מזיז להם.

אברהם מיכאלי: לכן, הדוח הזה הפעם – אנחנו הולכים על הדוח הזה ואני כמובן אתאם את זה עם יושב-ראש הוועדה המשותפת.

אברהם מיכאלי: אנחנו נראה הפעם לחברי הכנסת שיש לנו מעקב אחרי כל צו ויודעים בדיוק איפה הוא זז – חלק בכנסת וחלק בממשלה.

אברהם מיכאלי: תודה רבה.

אברהם מיכאלי: הישיבה נעולה.